open-index/open-wikipedia-markdown huggingface dataset:
തെത്സുകോ കുറോയാനഗി

ചലച്ചിത്ര അഭിനേത്രിയും ടെലിവിഷൻ അവതാരകയുമാണ് **തെത്സുകോ കുറോയാനഗി** (ജനനം : 1933 ഓഗസ്റ്റ് 9). ജപ്പാനീസ് നഗരമായ ടോക്കിയോയിൽ. ടോട്ടോ-ചാൻ എന്ന ആത്മകഥ അവരെ പ്രശസ്തിയുടെ നെറുകയിലെത്തിച്ചു. ഈ ഗ്രന്ഥം ലോകവ്യാപകമായി വിദ്യാഭ്യാസ വിപ്ലവത്തിനു വഴി തെളിച്ചു. യുനെസ്കോയുടെ ഗുഡ് വിൽ അംബാസിഡർ, വേൾഡ് വൈൽഡ് ഫണ്ടിന്റെ ഉപദേശക എന്ന പദവികളും വഹിക്കുന്നുണ്ട്. ജീവകാരുണ്യ പ്രവർത്തനങ്ങളിൽ പ്രശസ്തയായ അവർ അന്താരാഷ്ട്ര അംഗീകാരം നേടിയ ആദ്യത്തെ ജാപ്പനീസ് താരങ്ങളിൽ ഒരാളായി കണക്കാക്കപ്പെടുന്നു. 

## അവലംബം

## പുറത്തേക്കുള്ള കണ്ണികൾ

* 
* Official Homepage as Totto channel  
* Homepage for Tetsuko's Room 
* 

വർഗ്ഗം:ജപ്പാനീസ് എഴുത്തുകാർ
വർഗ്ഗം:1933-ൽ ജനിച്ചവർ
അമ്മയാണെ സത്യം

ബാലചന്ദ്രമേനോന്റെ സംവിധാനത്തിൽ മുകേഷ്, ബാലചന്ദ്രമേനോൻ, ജഗതി ശ്രീകുമാർ, ആനി എന്നിവർ പ്രധാനവേഷത്തിൽ അഭിനയിച്ച് 1993-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***അമ്മയാണെ സത്യം***. ശത്രുക്കളിൽ നിന്ന് രക്ഷനേടുന്നതിന്‌ ആൺ വേഷം കെട്ടേണ്ടി വരുന്ന പെൺകുട്ടിയുടെ കഥപറയുന്ന ഈ ചിത്രത്തിലെ‍ ഏറിയ ഭാഗവും ആനി ആൺ വേഷത്തിലാണ് അഭിനയിച്ചിരിക്കുന്നത്. ചാന്ദിനി ഫിലിംസ് ന്റെ ബാനറിൽ കൃഷ്ണാ ശശിധർ നിർമ്മിച്ച ഈ ചിത്രം വിതരണം ചെയ്തത് ഗ്ലോറിയ ഫിലിംസ് ആണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചതും ബാലചന്ദ്രമേനോൻ ആണ്.

## അഭിനേതാക്കൾ
* മുകേഷ് – ഓമനക്കുട്ടൻ
* ബാലചന്ദ്രമേനോൻ – എസ്.ഐ. നാരായണൻ
* ജഗതി ശ്രീകുമാർ – പിഷാരടി
* ഗണേഷ് കുമാർ – ചെറിയാ‍ൻ
* നരേന്ദ്രപ്രസാദ് – ജഗന്നാഥ വർമ്മ
* ഹരിശ്രീ അശോകൻ
* തിലകൻ – ആർ. വർഗ്ഗീസ് മാത്യു
* പറവൂർ ഭരതൻ – അയ്യർ
* കരമന ജനാർദ്ദനൻ നായർ – ഓമനക്കുട്ടന്റെ അച്‌ഛൻ
* പ്രേംകുമാർ – ശ്രീനി
* മാമുക്കോയ – മുജീബ് റഹ്‌മാൻ
* ബാബു നമ്പൂതിരി – പാർവ്വതിയുടെ അച്‌ഛൻ
* ആനി – പാർവ്വതി/തോമസ്/രാംകുമാർ
* ചിത്ര – മാർഗരറ്റ്
* കെ.പി.എ.സി. ലളിത – ഓമനക്കുട്ടന്റെ അമ്മ
* കനകലത
* ശ്യാമ

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഇതിലെ ഗാനങ്ങൾക്ക്  സംഗീതസംവിധാനം നിർവ്വഹിച്ചത് എം.ജി. രാധാകൃഷ്ണൻ ആണ്. പശ്ചാത്തലസംഗീതം വിജയ ശേഖർ കൊടുത്തിരിക്കുന്നു. ഗാനങ്ങൾ തരംഗിണി വിപണനം ചെയ്തിരിക്കുന്നു. 
;ഗാനങ്ങൾ 
* ചന്ദ്രലേഖയെന്തേ നിന്നിൽ വാടിനിൽപ്പതിനിയും : എം.ജി. ശ്രീകുമാർ, കോറസ്
* വാഴക്കുടപ്പന്റെ തേനണിത്തുള്ളികൾ : എം.ജി. ശ്രീകുമാർ

## അണിയറ പ്രവർത്തകർ
* ഛായാഗ്രഹണം : ദിനേശ് ബാബു
* ചിത്രസം‌യോജനം : ജി. മുരളി
* കല : വത്സൻ
* ചമയം : രവീന്ദ്രൻ
* വസ്ത്രാലങ്കാരം : ആർ.കെ. ദണ്ഡപാണി
* സംഘട്ടനം : ആർ. പളനിരാജ്
* ലാബ് : ജെമിനി കളർ ലാബ്
* നിശ്ചല ഛായാഗ്രഹണം : എ.ടി. ജോയ്
* എഫക്റ്റ്സ് : മുരുകേഷ്
* എക്സിക്യൂട്ടീവ് പ്രൊഡ്യൂസർ : കെ.പി. വേണുഗോപാൽ (മണി)
* അസിസ്റ്റന്റ് ഡയറക്ടർ : അനിൽ ചന്ദ്ര

## പുറത്തേയ്ക്കുള്ള കണ്ണികൾ
* 
* ''അമ്മയാണെ സത്യം''  – മലയാളസംഗീതം.ഇൻഫോ

വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബാലചന്ദ്രമേനോൻ സംവിധാനം ചെയ്ത ചലച്ചിത്രങ്ങൾ
മിത്ര കുര്യൻ

ഒരു  ഇന്ത്യൻ ചലച്ചിത്രനടിയാണ് **മിത്രാ കുര്യൻ** എന്ന പേരിലറിയപ്പെടുന്ന **ഡൽമാ കുര്യൻ**. സൂര്യൻ സട്ട കല്ലൂരി എന്ന തമിഴ്ചലച്ചിത്രത്തിലൂടെയായിരുന്നു
മിത്രാ കുര്യന്റെ ചലച്ചിത്രലോകത്തേക്കുള്ള അരങ്ങേറ്റം. തുടർന്ന് *[[ഗുലുമാൽ-ദ എസ്കേപ്പ്]]* ,
*[[ബോഡിഗാർഡ്]]*എന്ന മലയാളചിത്രത്തിലൂടെ മലയാളാ സിനിമാ ലോകത്തുമെത്തി. ഇപ്പോൾ സുരേഷ് ഗോപി നായകനായ മലയാളചിത്രമായ *[[രാമ രാവണൻ]]*നിൽ അഭിനയിക്കുന്നു.

## സിനിമാ ജീവിതം
മലയാളിയായ മിത്രാ കുര്യന്റെ യഥാർതഥ പേര്‌ **ഡൽമാ കുര്യൻ** എന്നാണ്‌. ബിബിഎ വിദ്യാർത്ഥിനിയായ മിത്രായുടെ സ്വദേശം കൊച്ചിയാണ്‌. മലയാളത്തിലെ സൂപ്പർ സംവിധായകൻ സിദ്ദിഖാണ്‌ മിത്രയിലെ അഭിനേത്രിയെ കണ്ടെത്തിയത്.
സിദ്ദിഖിന്റെ തമിഴ് ചിത്രമായ സാധൂ മിരണ്ടാൽ ആണ്‌ മിത്രായുടെ ആദ്യ ചിത്രം.സൂര്യൻ സട്ട കല്ലരി എന്ന തമിഴ് ചിത്രത്തിലാണ്‌ മിത്ര രണ്ടാമതായി അഭിനയിച്ചത്.*ഗുലുമാൽ-ദ എസ്കേപ്പ്* എന്ന ചിത്രത്തിലൂടെയാണ്‌ മിത്ര മലയാളത്തിൽ അരങ്ങേറ്റം കുറിച്ചത്.അതിൽ സെറീനാ മാത്യൂ എന്ന കഥാപാത്രത്തെയാണ് അവതരിപ്പിച്ചത്. ആ വർഷത്തെ ടോപ്പ് ഹിറ്റിസിൽ ഗുലുമാൽ ഇടം നേടി.2009 ലാണ്‌ സൂര്യൻ സട്ട കല്ലരിയും ഗുലുമാൽ-ദ എസ്കേപ്പും റിലീസായത്. കുഞ്ചാക്കോബോബനും ജയസൂര്യയുമാണ്‌ ഗുലുമാലിലെ കേന്ദ്രകഥാപാത്രങ്ങളെ അവതരിപ്പിച്ചത്. 2010ൽ സിദ്ദിഖിന്റെ ദിലീപ് ചിത്രമായ *ബോഡിഗാർഡിൽ* നയൻ താരക്കൊപ്പം ശ്രദ്ധേയമായ ഒരു കഥാപാത്രത്തെ അവതരിപ്പിച്ചു. സേതുലക്ഷ്മി എന്ന കഥാപാത്രത്തെയാണ്‌ അതിൽ അവതരിപ്പിച്ചത്.ബോഡീഗാർഡിന്റെ തമിഴ്പതിപ്പായ കാവൽക്കാരനിലും മിത്ര സേതുലക്ഷ്മിയായി   വേഷമിടുന്നു. ഇളയ ദളപതി വിജയ് ആണ്‌ കാവൽക്കാരനിൽ നായകവേഷം അവതരിപ്പിക്കുന്നത്.

## അഭിനയിച്ച സിനിമകൾ

## അവലംബം

## പുറം കണ്ണികൾ
*

വർഗ്ഗം:1989-ൽ ജനിച്ചവർ
വർഗ്ഗം:മേയ് 15-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
കേരള സ്കൂൾ ടീച്ചേഴ്സ് അസോസിയേഷൻ

**<span class="plainlinks">[[Kerala School Teachers Association|ഇംഗ്ലീഷ് വിലാസം]]</span>  [[പ്രമാണം:Gtk-dialog-question.svg|കണ്ണി=ഫലകം:Prettyurl#ഉപയോഗക്രമം|12x12ബിന്ദു|സഹായം]]**
 https://ml.wikipedia.org/wiki/Kerala_School_Teachers_Association
**<span class="plainlinks">[[Kerala School Teachers Association|ഇംഗ്ലീഷ് വിലാസം]]</span>  [[പ്രമാണം:Gtk-dialog-question.svg|കണ്ണി=ഫലകം:Prettyurl#ഉപയോഗക്രമം|12x12ബിന്ദു|സഹായം]]**
 https://ml.wikipedia.org/wiki/Kerala_School_Teachers_Association
**<span class="plainlinks">[[Kerala School Teachers Association|ഇംഗ്ലീഷ് വിലാസം]]</span>  [[പ്രമാണം:Gtk-dialog-question.svg|കണ്ണി=ഫലകം:Prettyurl#ഉപയോഗക്രമം|12x12ബിന്ദു|സഹായം]]**
 https://ml.wikipedia.org/wiki/Kerala_School_Teachers_Association
**<span class="plainlinks">[[Kerala School Teachers Association|ഇംഗ്ലീഷ് വിലാസം]]</span>  [[പ്രമാണം:Gtk-dialog-question.svg|കണ്ണി=ഫലകം:Prettyurl#ഉപയോഗക്രമം|12x12ബിന്ദു|സഹായം]]**
 https://ml.wikipedia.org/wiki/Kerala_School_Teachers_Association
കേരളത്തിലെ ഒരു അദ്ധ്യാപക സംഘടനയാണ്‌ **കേരള സ്കൂൾ ടീച്ചേഴ്സ് അസോസിയേഷൻ** അഥവാ **കെ.എസ്.ടി.എ.**. 1991 ൽ പ്രമുഖ അദ്ധ്യാപകസംഘടനകളായിരുന്ന കെ.ജി.ടി.എ യും കെ.പി.ടി.യു വും ചേർന്ന്  കേരളാ സ്ക്കൂൾ ടീച്ചേഴ്സ് അസോസിയേഷൻ എന്ന അദ്ധ്യാപകസംഘടനയ്ക്കു രൂപം നൽകി.കേരളത്തിലെ ഏറ്റവും വലിയ അദ്ധ്യാപകസംഘടനയാണ് ഇത്. അദ്ധ്യാപകലോകം എന്ന മാസിക കെ.എസ്.ടി.എ യുടെ മുഖപത്രമാണ്.
## ഭാരവാഹികൾ
സംഘടനയുടെ ഇപ്പോഴത്തെ സംസ്ഥാന ഭാരവാഹികൾ: 
*പ്രസിഡന്റ്: ഡി. സുധീഷ്
*ജനറൽ സെക്രട്ടറി: ഷാഫി
## അവലംബം

## പുറമെ നിന്നുള്ള കണ്ണികൾ
*KSTA State committee website
വാസ്തവം

എം. പത്മകുമാറിന്റെ സംവിധാനത്തിൽ പൃഥ്വിരാജ്, ജഗതി ശ്രീകുമാർ, കാവ്യ മാധവൻ, സംവൃത സുനിൽ എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***വാസ്തവം***. ശ്രീചക്രാ ഫിലിംസിന്റെ ബാനറിൽ ശ്രീചക്രാ ഫിലിംസ് പ്രൈവറ്റ് ലിമിറ്റഡ് നിർമ്മിച്ച ഈ ചിത്രം ശ്രീചക്രാ ഫിലിംസ് റിലീസ് വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവ നിർവ്വഹിച്ചത് ബാബു ജനാർദ്ദനൻ ആണ്.

## അഭിനേതാക്കൾ
* പൃഥ്വിരാജ് – ബാലചന്ദ്രൻ
* ജഗതി ശ്രീകുമാർ – ആശാൻ
* വി.കെ. ശ്രീരാമൻ – രാഘവൻ മാസ്റ്റർ
* മുരളി – പട്ടം രവീന്ദ്രൻ
* ജഗദീഷ് – ഷിബു വട്ടപ്പാറ
* മധുപാൽ
* സലീം കുമാർ - തൃപ്രാൻ നമ്പുതിരി
* മേഘനാഥൻ
* സുധീർ കരമന – പാമ്പ് വാസു
* കാവ്യ മാധവൻ – സുമിത്ര
* സംവൃത സുനിൽ – സുരഭി
* സിന്ധു മേനോൻ – വിമല തങ്കച്ചി
* സോന നായർ

## സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക്  സംഗീതം പകർന്നത് അലക്സ് പോൾ ആണ്. പശ്ചാത്തലസംഗീതം രാജാമണി ഒരുക്കിയിരിക്കുന്നു. 
; ഗാനങ്ങൾ
# നാഥാ നീ വരുമ്പോൾ ഈ യാമം തരളിതമായ് – കെ.എസ്. ചിത്ര, പ്രദീപ് പള്ളുരുത്തി
# അരപ്പവൻ പൊന്ന് കൊണ്ട് അരയിലൊരേലസ്സ് – വിധു പ്രതാപ്, റിമി ടോമി
# കടം കൊണ്ട ജന്മം പേറി – റെജു ജോസഫ്
# കടം കൊണ്ട ജന്മം പേറി – വിദ്യാധരൻ

## അണിയറ പ്രവർത്തകർ
* ഛായാഗ്രഹണം: മനോജ് പിള്ള
* ചിത്രസം‌യോജനം: എൽ. ഭൂമിനാഥൻ
* കല: സാലു കെ. ജോർജ്ജ്
* ചമയം: ബിനേഷ് ഭാസ്കർ
* വസ്ത്രാലങ്കാരം: കുമാർ എടപ്പാൾ
* നൃത്തം: ദിനേശ്
* സംഘട്ടനം: മാഫിയ ശശി
* ലാബ്: അഡ്‌ലാബ്‌ ഫിലിംസ്
* ഡി.ടി.എസ്. മിക്സിങ്ങ്: രാജാകൃഷ്ണൻ
* നിർമ്മാണ നിയന്ത്രണം: പീറ്റർ ഞാറയ്ക്കൽ

## പുരസ്കാരങ്ങൾ
ഈ ചിത്രത്തിൽ നായകവേഷമവതരിപ്പിച്ച പൃഥ്വിരാജ് 2006-ലെ മികച്ച നടനുള്ള കേരളസംസ്ഥാന ചലച്ചിത്രപുരസ്കാരം നേടി. ഈ പുരസ്കാരം നേടുന്ന ഏറ്റവും പ്രായം കുറഞ്ഞ വ്യക്തിയായി അദ്ദേഹം മാറി. എൽ. ഭൂമിനാഥൻ ചിത്രസംയോജനത്തിനുള്ള പുരസ്കാരവും നേടി.

## അവലംബം

## പുറത്തേക്കുള്ള കണ്ണികൾ
* 
* ''വാസ്തവം''  – മലയാളസംഗീതം.ഇൻഫോ

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. പത്മകുമാർ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
രാമ രാവണൻ

മാധവിക്കുട്ടിയുടെ *മനോമി* എന്ന നോവലിനെ ആസ്പദമാക്കി ബിജു വട്ടപ്പാറ സംവിധാനം ചെയ്യുന്ന മലയാളചലച്ചിത്രമാണ് 
***രാമ രാവണൻ***. ഈ ചിത്രത്തിൽ സുരേഷ് ഗോപി, ബിജു മേനോൻ, മിത്ര കുര്യൻ, നെടുമുടി വേണു, ജഗതി ശ്രീകുമാർ, ലെന തുടങ്ങിയവർ അഭിനയിക്കുന്നു.

## കഥാസംഗ്രഹം

## അഭിനേതാക്കൾ

## പുറം കണ്ണികൾ

* http://www.bharatstudent.com/cafebharat/photo_gallery_2-Malayalam-Movies-Rama_Ravanan-photo-galleries-4,4,1967.php 
* http://www.snehasallapam.com/malayalam-movie-discussions/1770-rama-ravanan-suresh-gopi-class-movie.html 
* http://www.cinecurry.com/movie/malayalam/rama-ravanan
* http://popcorn.oneindia.in/title/8060/rama-ravanan.html 

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വളാഞ്ചേരി

ലഘുചിത്രം|വളാഞ്ചേരി |കണ്ണി=Special:FilePath/വളാഞ്ചേരി
## വളാഞ്ചേരി
മലപ്പുറം ജില്ലയിലെ ഒരു പട്ടണമായ **വളാഞ്ചേരി**  ദേശിയപാത 66 ൽ  കോഴിക്കോടിനും  തൃശ്ശൂരിനും മധ്യേ സ്ഥിതി ചെയ്യുന്നു. ഈ പട്ടണം പെരിന്തൽമണ്ണ, പാലക്കാട്, തൃശ്ശൂർ, കോഴിക്കോട്  എന്നീ നാലു പട്ടണങ്ങളെയും റോഡു മാർഗ്ഗം  ബന്ധിപിക്കുന്നു.
## ജനസംഖ്യ
2011 ലെ കാനേഷുമാരി കണക്ക് പ്രകാരം വളാഞ്ചേരി / കാട്ടിപ്പരുത്തിയിലെ ജനസംഖ്യ 35,795. 48.86% (17,490) പുരുഷന്മാരും, 51.13% (18,305) സ്ത്രീകളുമാണ്. 5,926 കുടുംബങ്ങളുടെ എണ്ണമാണ് ഈ ലിസ്റ്റിൽ ഉള്ളത്.
## ചരിത്രം
കേരളത്തിലെ ഒരു പഴയ നാട്ടുരാജ്യമാണ് വള്ളുവനാട്. വള്ളുവനാട് സ്വരൂപസാമ്രാജ്യത്തിന്റെ ഭാഗമായിരുന്നു ഈ സ്ഥലം.
ഇന്ത്യ സ്വതന്ത്രമായപ്പോൾ അംശക്കച്ചേരിയും പോസ്റ്റാഫീസും ആശുപത്രിയും മാത്രമായിരുന്നു ഇവിടെ ഉണ്ടായിരുന്നത്. വളാഞ്ചേരി കാട്ടിപ്പരുത്തിയിലെ ചങ്ങമ്പള്ളി ഗുരുക്കന്മാരും ഇരിമ്പിളിയത്തെ പെരിങ്ങാട്ടുതൊടി വൈദ്യന്മാരുമാണ് വളാഞ്ചേരിയുടെ പ്രശസ്തി ഉയർത്തിയത്‌. 
1962 ലാണ് വളാഞ്ചേരിയിൽ വൈദ്യുതി എത്തിയത്. ഓട്ടുപാത്ര നിർമ്മാണത്തിന് പ്രസിദ്ധമാണ് വളാഞ്ചേരി. വളം എന്നാൽ ഐശ്വര്യം. വളം + അഞ്ച് + ചേരി = വളാഞ്ചേരി. ഐശ്വര്യമുള്ള അഞ്ചു ചേരികൾ. ചേരൻ എന്ന വാക്കിൽനിന്നാണ് ചേരി ഉണ്ടായത്. പണ്ടുപണ്ട് ബുദ്ധസന്ന്യാസിമാർ താമസിച്ചിരുന്ന മേഖലയെയാണു ചേരി എന്നു വിളിച്ചിരുന്നത്. ചെമ്പുപാത്രങ്ങൾ നിർമ്മിക്കപ്പെട്ടിരുന്നതും വിപണനം ചെയ്തിരുന്നതുമായ സ്ഥലമായിരുന്നു വളാഞ്ചേരി ... തൂതപ്പുഴയ്ക്കക്കരെ ചെമ്പലങ്ങാട് എന്ന പ്രദേശത്തായിരുന്നു നിർമ്മാണം കൂടുതൽ ഉണ്ടായിരുന്നത്.

## പ്രധാന വ്യക്തികൾ
* കെ.ടി. ജലീൽ, കേരള ഉന്നത വിദ്യാഭ്യാസ വകുപ്പ് മന്ത്രി, ന്യൂനപക്ഷക്ഷേമ വകുപ്പ് മന്ത്രി
* ആബിദ് ഹുസൈൻ തങ്ങൾ,കോട്ടക്കൽ നിയമസഭാ അംഗം
*അഷ്റഫ് അമ്പലത്തിങ്ങൽ,നഗരസഭാ ചെയർമാൻ
* ഉണ്ണി മേനോൻ, ഗായകൻ
* ശ്വേതാ മേനോൻ, നടി
*കെ.എം.അബ്ദുൾ ഗഫൂർ, മുസ്ലിം ലീഗ് മലപ്പുറം ജില്ലാ സെക്രട്ടറി
 *സി.എച്ച്.അബൂയൂസഫ് ഗുരിക്കൾ, മുസ്ലിം ലീഗ് കോട്ടക്കൽ നിയോജക മണ്ഡലം പ്രസിഡണ്ട്
*വി.പി.സക്കറിയ  സി.പി.ഐ (എം) മലപ്പുറം ജില്ലാ സെക്രട്ടേറിയറ്റ് അംഗം
*വി.പി സാനു , എസ്‌.എഫ്‌.ഐ അഖിലേന്ത്യാ പ്രസിഡണ്ട്‌
*സി.കെ റുഫീന,  മുൻനഗരസഭാ ചെയർപേഴ്സൺ 
അനീഷ്‌ ജി മേനോൻ,നടൻ
*നാസർ ഇരിമ്പിളിയം ,  എഴുത്തുകാരൻ

## വിദ്യാഭ്യാസ സ്ഥാപനങ്ങൾ
ഒരു നൂറ്റാണ്ടുമുമ്പ് നമ്പൂതിരി സ്ഥാപിച്ച എൽ.പി.സ്കൂൾ വന്നതോടെയാണ് ഇവിടത്തെ വിദ്യാഭ്യാസത്തിനു ഉണർവ്വുണ്ടായത്. പിന്നീട് നിരവധി വിദ്യാഭ്യാസ സ്ഥാപനങ്ങൾ ഇവിടെയുണ്ടായി.
* എം.ഇ.എസ്. കെ.വി.എം കോളേജ്, കൊട്ടാരം,വളാഞ്ചേരി
* മജ്ലിസ് ആർട്സ് ആൻഡ് സയൻസ് കോളേജ്,വളാഞ്ചേരി
* സഫ ആർട്സ് ആൻഡ് സയൻസ് കോളേജ്,വളാഞ്ചേരി
* KR Sn ആർട്സ് ആൻഡ് സയൻസ് കോളേജ്,വളാഞ്ചേരി
* മർക്കസ് ആർട്സ് ആൻഡ് സയൻസ് കോളജ്,വളാഞ്ചേരി  
* രാമൻ മെമ്മോറിയൽ ടി.ടി.ഐ. വളാഞ്ചേരി
* മർക്കസ് ഐ.ടി.സി. വളാഞ്ചേരി
* വി.എച്ച്.എസ്.എസ് വളാഞ്ചേരി, വൈക്കത്തൂർ
* ഡോ എൻ കെ മുഹമ്മദ് മെമ്മോറിയൽ എം.ഇ.എസ് സെൻട്രൽ സ്‌കൂൾ 
*എം.ഇ.ടി സ്‌കൂൾ വളാഞ്ചേരി
*KMUP സ്കൂൾ കാർത്തല
*KLP സ്കൂൾ കാർത്തല 
*ALP SCHOOL VAIKKATHOUR

രാഷ്ട്രിയം

വളാഞ്ചേരിയുടെ രഷ്ട്രീയം സമീപ കാലം വരെ മുസ്ലിം ലീഗിനു അനുകൂലമായിരുന്നു.  മുസ്ലിം ലീഗിന്റെ കുത്തക ആയിരുന്ന വളാഞ്ചേരി പഞ്ചയത്ത്
2010ൽ നടന്ന പഞ്ചയത്ത് തെരഞെടുപ്പ് വളാഞ്ചേരിയുടെ രഷ്ട്രീയം മാറ്റിക്കുറിച്ചു.

## സമ്പദ്ഘടന
വളാഞ്ചേരിയുടെ  സമ്പദ്ഘടനയിൽ വലിയ പങ്കുവഹിക്കുന്നത് പ്രധാനമായും ഗൾഫ്‌ രാജ്യങ്ങളിൽ ജോലിചെയ്യുന്ന വിദേശ മലയാളികളാണ്. ഇത് മലപ്പുറം ജില്ലയിലെ  വാണിജ്യനഗരമാണ് , ഹോട്ടൽ, ബേക്കറി രംഗമാണ് മുൻപന്തിയിൽ നിൽക്കുന്നത്, അവയ്ക്കു പുറമേ ടെക്സ്റ്റൈൽ, മെഡിക്കൽ രംഗവും വളരെ ശക്തമാണ്.

## അവലംബങ്ങൾ
ചാക്കീരി അഹമ്മദ് കുട്ടി

മുൻ വിദ്യാഭ്യാസ മന്ത്രി, നിയമ സഭാ സ്പീക്കർ, മുസ്ലിം ലീഗ് നേതാവ് എന്നീ നിലകളിൽ പ്രശസ്തൻ. (**ജനനം**:1915, **മരണം**:1.10.1993)

## ജീവിത രേഖ
മലപ്പുറം ജില്ലയിലെ വേങ്ങരക്കടുത്ത് ചേറൂർ സ്വദേശി, കവിയും പണ്ഡിതനും  ചിന്തകനുമായിരുന്ന ചാക്കീരി മൊയ്തീൻകുട്ടി സാഹിബിന്റെ ഏക മകനായിരുന്നു കേരള രാഷ്ട്രീയത്തിൽ നിറഞ്ഞ് നിന്നിരുന്ന **ചാക്കീരി അഹമ്മദ് കുട്ടി**.

### രാഷ്ട്രീയജീവിതം
1932 ൽ കോൺഗ്രസ്സ് പാർട്ടിയിൽ ചേർന്ന് രാഷ്ട്രീയ പ്രവർത്തനം ആരംഭിച്ചു. ചാക്കീരി അഹമ്മദ് കുട്ടി സാഹിബ്  മുഹമ്മദ് അബ്ദുറഹിമാൻ സാഹിബിന്റെ അനുയായിയായിരുന്നു. 1937 ൽ ഏറനാട് താലൂക്ക് ബോർഡ് അംഗമായി. പാർട്ടിയിലെ അഭിപ്രായ സംഘട്ടനങ്ങൾ മൂർച്ചിച്ചതിനെ തുടർന്ന് 1939 ൽ കോൺഗ്രസ്സ് വിട്ട് മുസ്ലീം ലീഗിൽ ചേർന്നു.

തെരഞ്ഞെടുപ്പ് രംഗത്ത് ചാക്കീരി കന്നിയങ്കം കുറിച്ചത് കോട്ടക്കൽ ഫർക്കയിൽ ലീഗ് സ്ഥാനാർത്ഥിയായിട്ടായിരുന്നു. ഈ തെരഞ്ഞെടുപ്പിൽ അദ്ദേഹം പരാജയപ്പെട്ടു. തെരഞ്ഞെടുപ്പു രംഗത്തെ ആദ്യത്തെയും അവസാനത്തെയും പരാജയം. 1964 -1969 ലെ വേങ്ങര പഞ്ചായത്ത് ഭരണ സമിതിയുടെ പ്രഥമ പ്രസിഡന്റും കോട്ടക്കൽ പി.സി.സി പ്രസിഡന്റുമായിരുന്നു.1952 ൽ  മദ്രാസ് അസംബ്ലിയിലേക്ക്  കോട്ടക്കൽ ഫർക്കയിൽ  നിന്നും കുഞ്ഞുണ്ണി നെടുങ്ങാടിയെ  പരാജയപ്പെടുത്തി വിജയം വരിച്ചു.

1957 ൽ കുറ്റിപ്പുറം മണ്ഡലത്തിൽ നിന്ന് കരുത്തനായ ഹബീബ് റഹ്മാനെ പരാജയപ്പെടുത്തി ചാക്കീരി കേരള നിയമസഭയിലെത്തി. 1970 ൽ കുറ്റിപ്പുറത്ത് നിന്ന് വീണ്ടും നിയമസഭയിലെത്തി. അച്യുതമേനോൻ മന്ത്രിസഭയിൽ വിദ്യാഭ്യാസ മന്ത്രിയായിരുന്ന സി.എച്ച്. മുഹമ്മദ്കോയ പാർലമെന്റ് അംഗമായതിനെ തുടർന്ന് ചാക്കീരി കേരളത്തിന്റെ വിദ്യാഭ്യാസ വകുപ്പ് മന്ത്രിയായി.
വിദ്യാഭ്യാസ മന്ത്രിയായിരിക്കെ മലബാറിന്റെ വിശിഷ്യ മലപ്പുറം ജില്ലയുടെ വിദ്യാഭ്യാസ പുരോഗതിക്കായി അദ്ദേഹം വളരെയധികം പ്രയത്നിച്ചു. വിദ്യാലയങ്ങൾക്ക് കൂടുതൽ കെട്ടിടം അനുവദിച്ചത് ഇക്കാലത്തായിരുന്നു.

ഇപ്പോൾ പതിനായിരത്തിലധികം അംഗൻവാടികളുള്ള ഐ.സി.ഡി.എസ് പ്രൊജക്ട് 1975 ൽ സംസ്ഥാനത്ത് നടപ്പിലാക്കിയത് ചാക്കീരിയായിരുന്നു. അറബിക് കോളേജ് അദ്ധ്യാപകർക്ക് ഡയറക്ട് അപ്പോയിൻമെന്റ് സമ്പ്രദായം നടപ്പിൽ വരുത്തിയതും വിവിധ വകുപ്പുകൾ സംയോജിപ്പിച്ച് കൊണ്ട് സോഷ്യൽ വെൽഫെയർ എന്ന പുതിയ വകുപ്പ് രൂപീകരിച്ചതും ഇദ്ദേഹത്തിന്റെ  കാലഘട്ടത്തിൽതന്നെ. നാല് മന്ത്രിസഭകളിൽ ചാക്കീരി സ്പീക്കറായിരുന്നു.

## അവലംബം


വർഗ്ഗം:1915-ൽ ജനിച്ചവർ
വർഗ്ഗം:1993-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനുവരി 4-ന് മരിച്ചവർ

വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭയിലെ മന്ത്രിമാർ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:കേരള നിയമസഭയിലെ സ്പീക്കർമാർ
വർഗ്ഗം:കേരളത്തിലെ വിദ്യാഭ്യാസവകുപ്പ് മന്ത്രിമാർ
വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ
താരിഖ് ബിൻ സിയാദ്

**താരിഖ് ബിൻ സിയാദ്** Tariq ibn Ziyad () ഉമവി ഖലീഫയായിരുന്ന അൽ വലീദ് അബ്ദുൽ മലിക്കിന്റെ (705 - 715) ( Al-Walid ibn Abd al-Malik)() വളരെ പ്രധാനപ്പെട്ട ഒരു സേനാനിയായിരുന്നു. ഇദ്ദേഹം പടിഞ്ഞാറൻ ആഫ്രിക്കയിൽ നിന്നും ജിബ്രാൾട്ടര് കടലിടുക്ക് വഴി യൂറോപ്പിലേക്ക് സൈന്യത്തെ നയിച്ച് അന്തലൂസിലേക്ക് (സ്പെയിൻ) മുസ്ലിം സൈനിക മുന്നേറ്റം നടത്തി. താരീക് പർവതമെന്ന പെരിൽ അറിയപ്പെടുന്ന ജിബ്രാൾട്ടർ പാറക്കെട്ടുകളും, കടലിടുക്കും ഇദ്ധേഹത്തിന്റെ പേരിൽ  അറിയപ്പെടുന്നു.

ഇന്നത്തെ അൾജീരിയയിലാണ് ഇദ്ദേഹം ജനിച്ചത്.
## പടയോട്ടം
711 ഏപ്രിൽ മാസത്തിൽ താരീഖും സൈന്യവും ജിബ്രാൾട്ടറിൽ വന്നിറങി.  ശേഷം അദ്ദേഹം സൈന്യത്തെ അഭിമുഖീകരിച്ചു കൊണ്ടു നടത്തിയ പ്രസംഗം ചരിത്രപ്രസിധമാണ്.  "നിങ്ങളുടെ മുമ്പിൽ സൈന്യവും പിമ്പിൽ സമുദ്രവും. നിങ്ങൾക്ക് ഇനി രണ്ടായാലും മരണം. മരണത്തിനുള്ള രീതി തെരഞ്ഞെടുക്കാവുന്നതു വീരപോരാട്ടം തന്നെ. "റോഡറിക്ക് രാജാവിനെ പരാജയപ്പെടുത്തുകയും, വധിക്കുകയും ചെയ്തു കൊണ്ട് ജൂലൈ 19, 711 ന്ന് മുസ്ലിം സൈന്യം യൂറോപ്പിലേക്ക് ആദ്യമായി പ്രവേശിച്ചു.

## അന്ത്യം
യൂറോപ്യൻ‌ വിജയാനന്തരം അമവിയ്യാ ഖലീഫ അൽ‌വലീദ് ഒന്നാമൻ‌ താരിഖിനെ ഹിസ്പാനിയാ ഗവർണറാക്കുകയും പിന്നീട് ദമാസ്കസിലേക്ക് തിരിച്ചു വിളിക്കുകയുമാണുണ്ടായ്ത്.

വിഭാഗം:ഇസ്ലാമികം
മുഹമ്മദ് അൽ ബാഖിർ

ഇസ്‌ലാമികപ്രവാചകൻ മുഹമ്മദിന്റെ പ്രപൗത്രൻ അലി ഇബ്നു ഹുസൈൻ സൈനുൽ ആബിദീൻ മകൻ‌ **മുഹമ്മദ് അൽ ബാഖിർ** (محمد ابن علي الباقر ) (676-743 ). ജനനം ഹിജ്ര 57 (743)മദീന. ഷിയാ വിഭാഗക്കാരിൽ ചിലർ‌ തങ്ങളുടെ നാലാം ഇമാമായും മറ്റു ചിലർ‌ അഞ്ചാം ഇമാമായും ഗണിക്കുന്നു.
## വിദ്യാഭ്യാസം
കർമ്മശാസ്ത്രത്തിലും, ശരീഅത്ത് വിഷയങളിലും അഗാധ ക്ഞാനം. ധാരാളം ശിശ്യന്മാരുണ്ടായിരുന്നു. പിൽ‌കാലത്ത് പ്രസിദ്ധനായ മകൻ‌ ജഅഫർ അസ്സാദിഖ് പ്രധാന ശിഷ്യരിൽ‌ പെടുന്നു.
## മരണം
ഹിജ്ര 114(743 AD)-ൽ പിതാവിനെപ്പോലെത്തന്നെ ഇദ്ദേഹത്തെയും ഉഅവി ഖലീഫ ഹിഷാം ഇബ്നു അബ്ദുൽ‌ മാലിക്ക് വിഷം കഴിപ്പിച്ചു വധിക്കുകയാണുണ്ടായത്. മദീനയിലെ ജന്നത്തുൽ‌ ബക്കീഅയിൽ‌ അന്ത്യ വിശ്രമം കൊള്ളുന്നു.

## ഇതു കൂടി കാണുക

* അഹ്‌ലു ബൈത്ത്
* ഷിയാ ഇമാമുകളുടെ പട്ടിക
* അലി ബിൻ അബീത്വാലിബ്‌
* ഹസൻ ഇബ്നു അലി
* ഹുസൈൻ ബിൻ അലി
* സൈനുൽ ആബിദീൻ
* ജാഫർ അൽ-സാദിക്
* മൂസാ അൽ കാളിം
* അലി റിളാ
* അത്തക്വിയ്യ്
* അലി അൽ‌ ഹാദി
* ഹസ്സൻ‌ അൽ‌ അസ്കരി
* മഹ്ദി

## പുറംകണ്ണി
ഇമാം മുഹമ്മദ് അൽ‌ ബാക്കിറ് വെബ് http://www.14masom.com/index.html 

വർഗ്ഗം:ഇസ്ലാമികം
വർഗ്ഗം:അഹ്‌ലുൽ ബൈത്ത്
വർഗ്ഗം:ഇസ്ലാമികപണ്ഡിതർ
ഫർക്ക

ജില്ലയുടേയോ താലൂക്കിന്റേയോ ഒരു ഭാഗത്തിനു പറയുന്ന പേരാണു **ഫർക്ക**.

## പേരിനുപിന്നിൽ
ഉർദു ഭാഷയിൽ നിന്ന് മലയാളത്തിലേക്ക് സ്വാംശീകരിച്ച പദമാണിത്. മുൻ  കാലങ്ങളിൽ ഭരണ വ്യവഹാര ഭാഷയില് ഈ പദം വ്യാപകമായിരുന്നു.

## കേരളത്തിലെ ചില പ്രധാന ഫർക്കകൾ
* ഇരിക്കൂർ ഫർക്ക
* കോട്ടക്കൽ ഫർക്ക
* തളിപറമ്പ ഫർക്ക
* മട്ടന്നൂർ ഫർക്ക
*ചാവക്കാട് ഫർക്ക 

## അവലംബം
ഫോട്ടോഗ്രാഫർ (ചലച്ചിത്രം)

രഞ്ജൻ പ്രമോദിന്റെ സംവിധാനത്തിൽ മോഹൻലാൽ, ബിജു മേനോൻ, മുരളി, നിതാശ്രീ എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ഫോട്ടോഗ്രഫർ***. ഡ്രീം ടീം പ്രൊഡക്ഷൻസ് ന്റെ ബാനറിൽ ഹൌളി പോട്ടൂർ നിർമ്മിച്ച ഈ ചിത്രം വിതരണം ചെയ്തത് ഡ്രീം ടീം റിലീസ് ആണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചതും രഞ്ജൻ പ്രമോദ് ആണ്.

## അഭിനേതാക്കൾ
* മോഹൻലാൽ – ഡിജോ ജോൺ / ജോയ് ജോൺ
* ബിജു മേനോൻ
* മുരളി
* വേണു നാഗവള്ളി
* മനോജ്‌ കെ. ജയൻ
* മാമുക്കോയ
* കെ.ബി. ഗണേഷ് കുമാർ
* നിതാശ്രീ
* ശരണ്യ ഭാഗ്യരാജ്
* മാസ്റ്റർ മണി

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക്  സംഗീതം പകർന്നത് ജോൺസൺ ആണ്.

; ഗാനങ്ങൾ
# പൂം പുഴയിൽ – വിജയ് യേശുദാസ്
# വസന്തരാവിൽ കുയിലിന് – സുജാത മോഹൻ
# ചെല്ലം ചാടി നടക്കണ പുൽച്ചാടി – ജോൺസൺ
# ചന്ദ്രികാരാവു പോലും വിജീഷ് ഗോപൻ, ഗായത്രി അശോകൻ
# എന്തേ കണ്ണന് കറുപ്പ് നിറം – മഞ്ജരി
# കടലോളം നോവുകളിൽ കരയോളം – കെ.എസ്. ചിത്ര
# എന്തേ കണ്ണന് കറുപ്പ് നിറം – കെ.ജെ. യേശുദാസ്
# ചെല്ലം ചാടിനടക്കണ പുൽച്ചാടി – വൈശാലി
# എന്തേ കണ്ണന് കറുപ്പ് നിറം – കെ.ജെ. യേശുദാസ്, മഞ്ജരി

## അണിയറ പ്രവർത്തകർ
* ചിത്രസം‌യോജനം: ജ്യോതി ജയ്‌മാരുതി
* കല: പ്രേമചന്ദ്രൻ
* ചമയം: പാണ്ഡ്യൻ
* വസ്ത്രാലങ്കാരം: വേലായുധൻ കീഴില്ലം, മുരളി
* നിശ്ചല ഛായാഗ്രഹണം: മോമി
* നിർമ്മാണ നിർവ്വഹണം: പ്രജോഷ്
* അസോസിയേറ്റ് ഡയറക്ടർ: ഗിരീഷ് മാരാർ

## പുറത്തേക്കുള്ള കണ്ണികൾ
*
* ''ഫോട്ടോഗ്രാഫർ''  – മലയാളസംഗീതം.ഇൻഫോ

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
കള്ളനും പോലീസും

കേരളത്തിലും തമിഴ്നാട്ടിലും ഒരു നാടൻ കളിയാണ്‌ കള്ളനും പോലീസും. നല്ല ഒരു വ്യായാമം ചെയ്യുന്നതിനു തുല്യമാണു ഈ കളി കളിച്ചാലുള്ള ഫലം. ഇന്ന് ഓണക്കാലത്ത് കൂടുതലായും കളിച്ചു വരുന്നുണ്ടെങ്കിലും ഈ കളി വിസ്മൃതിയിലാണ്ടു പോവാൻ തുടങ്ങിയിരിക്കുന്നു.

## പേരിനു പിന്നിൽ

കള്ളന്മാരെ പിടിക്കുന്നത് പോലെ കളിക്കുന്നതു കാരണം കൊണ്‌ടാണ്‌ ഈ കളിക്ക് ഈ പേരു ലഭിച്ചത്.

## കളിക്കുന്ന വിധം

**കളിക്കാരുടെ എണ്ണം ഒരു പ്രശ്നം അല്ല**. തപ്പ് ഇട്ട് തോറ്റ ആളെ പോലീസ് ആക്കുന്നു. ബാക്കിയുള്ളവര് കള്ളന്മാര്. പോലീസ് കള്ളന്മാരെ പിടിക്കാനോടും. കള്ളനെ പിടിച്ചാൽ ആ കള്ളനും ഒരു പോലീസ് ആയി ബാക്കിയുള്ള കള്ളന്മാരെ പിടിക്കാനോടുന്നു.  അങ്ങനെ അവസാനം കള്ളന് ആയ വ്യക്തി ഒറ്റയ്ക്കു പോലീസ് ആയി ബാക്കിയുള്ള ആളുകളെ പിടിക്കാനോടുന്നു.

വർഗ്ഗം:അവലംബം ഇല്ലാത്ത താളുകൾ
സൈനുൽ ആബിദീൻ

ഇസ്‌ലാമികപ്രവാചകൻ മുഹമ്മദിന്റെ പ്രപൗത്രൻ **അലി ഇബ്നു ഹുസൈൻ സൈനുൽ ആബിദീൻ** (), ഹിജ്ര വർഷം 4ൾ (659AD)ജനിച്ചു. അദ്ദേഹത്തെ ഷിയാ വിഭാഗക്കാരിൽ ചിലർ‌ തങളുടെ നാലാം ഇമാമായും മറ്റു ചിലർ‌ മൂന്നാം ഇമാമായും ഗണിക്കുന്നു. മുഹമ്മദിന്റെ പുത്രി ഫാത്വിമയുടെയും നാലാം ഖലീഫ അലിയുടെയും രണ്ടാമത്തെ മകനായ ഹുസൈൻ ബിൻ അലിയുടെ മകനാണു ഇദ്ദേഹം. **ഇമാം അൽ സജ്ജാദ്** എന്ന പേരിലും അറിയപ്പെടുന്നു.

## കുടുംബം
ഹുസൈൻ ബിൻ അലി അമവിയ്യാ രാജാവ് യസീദുമായി ഇറാഖിലെ കറ്ബലയിൽ‌ രക്തസാക്ഷിയായപ്പോൽ‌ പ്രവാചകന്റെ കുടുംബ പരമ്പരയിലെ അവസാനത്തെ കണ്ണിയായി പ്രായപൂർത്തിയാകാത്ത മകൻ അലി ഇബ്നു ഹുസൈൻ (സൈനുൽ ആബിദീൻ) മാത്രം അവശേഷിച്ചു.സഹോദരർ‌ :അലി അക്ബർ‌, അലി അസ്ഗർ‌. സഹോദരിമാറ്: സക്കീന, ഫാത്വിമാ സുഹറാ, റുഖിയ്യ.

## വിദ്യാഭ്യാസം
കറ്ബലാ യുദ്ധക്കളത്തിൽ പിതാവും ഒട്ടുമുക്കാൽ കുടുംബാംഗങളും കൊല്ലപ്പെട്ടെങ്കിലും, വളരെ ചെറിയ പൈതലായിരുന്നതിനാൽ വധിക്കപ്പെടുകയുണ്ടായില്ലെങ്കിലും യസീദ് രാജാവിനാൽ തടവിലാക്കപ്പെടുകയും ദമാസ്കസിലേക്ക് നാടുകടത്തപ്പെടുകയും ചെയ്തു. വറ്ഷങൾക്ക് ഷേഷം മോചിതനാക്കപ്പെട്ടപ്പോൾ, മദീനയിലേക്ക് മടങി വന്ന് വിദ്യാഭ്യാസത്തിൽ മുഴുകി. ഖുറ്‌ആൻ‌, ശറ‌ഈ,വ്യാകരണം തുടങിയവയിൽ പാണ്ഡിത്ത്യം നേടി.

## മരണം
ഹിഷാം അബ്ദുൽ മാലിക്കിക് ഹിജ്ര വർഷം 95 മുഹറം 25ന്‌ (October 23, 712) മദീനയിൽ വെച്ചു സൈനുൽ ആബിദീനെ വധിച്ചു
## ഇതു കൂടി കാണുക
* അഹ്‌ലു ബൈത്ത്
* ഷിയാ ഇമാമുകളുടെ പട്ടിക
* അലി ബിൻ അബീത്വാലിബ്‌
* ഹസൻ ഇബ്നു അലി
* ഹുസൈൻ ബിൻ അലി
* മുഹമ്മദ് അൽ ബാഖിർ‎
* ജാഫർ അൽ-സാദിക്
* മൂസാ അൽ കാളിം
* അലി റിളാ
* അത്തക്വിയ്യ്
* അലി അൽ‌ ഹാദി
* ഹസ്സൻ‌ അൽ‌ അസ്കരി
* മഹ്ദി

വർഗ്ഗം:അഹ്‌ലുൽ ബൈത്ത്
വർഗ്ഗം:ഇസ്ലാമികപണ്ഡിതർ
വർഗ്ഗം:മുഹമ്മദ് നബിയുടെ ബന്ധുക്കൾ
ജഅഫർ അൽ-സാദിക്

**ജഅഫർ ഇബ്നു മുഹമ്മദ് അൽ-സാദിക് **() (702-765 0).'''അസ്സാദിഖ്, അൽ‌ ഫാളിൽ‌, അത്ത്വാഹിറ് എന്നീ പേരുകളിലറിയപ്പെടുന്നു-(As-Sadiq, Al-Fadil, and At-Tahir).ഷിയാ മുസിംകളുടെ ആറാമത്തെ ഇമാം. ഇസ്‌ലാമികപ്രവാചകൻ മുഹമ്മദിന്റെ പ്രപൗത്രൻ അലി ഇബ്നു ഹുസൈൻ (സൈനുൽ ആബിദീന്റെ) മകനായ മുഹമ്മദ് ബാക്കിറിന്റെ മകൻ

## ജനനം
17 റബീഉൽ‌ അവ്വൽ‌,83AH (20 ഏപ്രിൽ‌,702)ന്ന് മദീനയിൽ‌ ജനിച്ചു. എല്ലാ ഷിയാ വിഭാഗക്കാരും അവരുടെ ആറാം ഇമാമായി ഇദ്ദേഹത്തെ കണക്കാക്കുന്നു. സുന്നികളുടെ പണ്ഡിത വിഭാഗത്തിലെ അനിവാര്യ ദേഹം.
## വിദ്യാഭ്യാസം
ഖുറ്‌ആൻ‌, ഹദീസ്, കർമശാസ്ത്രം തുടങ്ങിയ ഇസ്ലാമിക വിഷയങൽ‌ക്ക് പുറമെ, തത്ത്വശാസ്ത്രം, ഗണിതം, ഗോളശാസ്ത്രം തുടങ്ങി നാനാ വിഷയങളിൽ‌ പണ്ഡിതനായിരുന്നു. പ്രശസ്ത ഗണിത ശാസ്ത്രജ്ഞൻ  അൽ-ഖ്വാരിസ്മി, അബൂ ഹനീഫ, ഇബ്നു ഹയ്യാം, മാലിക് ഇബ്നു അനസ് തുടങ്ങിയവരെല്ലാം ഇദ്ദേഹത്തിന്റെ ശിഷ്യന്മാരായിരുന്നു.
## മരണം
765 ഡിസംബർ 14-ന്‌ മദീനയിൽ അന്തരിച്ചു. അൽ‌ മൻ‌സൂറിനാൽ‌ വിഷം നൽകപ്പെട്ടതായി പറയപ്പെടുന്നു. ജന്നത്തുൽ‌ ബകീഅയിൽ‌ അന്ത്യവിശ്രമം. 

## ഇതു കൂടി കാണുക
*അഹ്‌ലു ബൈത്ത്
*ഷിയാ ഇമാമുകളുടെ പട്ടിക
*അലി ബിൻ അബീത്വാലിബ്‌
*ഹസൻ ഇബ്നു അലി
*ഹുസൈൻ ബിൻ അലി
*സൈനുൽ ആബിദീൻ
*മുഹമ്മദ് അൽ ബാഖിർ‎
*മൂസാ അൽ കാളിം
*അലി റിളാ
*അത്തക്വിയ്യ്
*അലി അൽ‌ ഹാദി
*ഹസ്സൻ‌ അൽ‌ അസ്കരി
*മഹ്ദി

വിഭാഗം:ഇസ്ലാമികം
വർഗ്ഗം:അഹ്‌ലുൽ ബൈത്ത്
വർഗ്ഗം:ഇസ്ലാമികപണ്ഡിതർ
വർഗ്ഗം:മുഹമ്മദ് നബിയുടെ ബന്ധുക്കൾ
ബന്ധുക്കൾ ശത്രുക്കൾ

ശ്രീകുമാരൻ തമ്പിയുടെ സംവിധാനത്തിൽ ജയറാം, മുകേഷ്, നരേന്ദ്രപ്രസാദ്, തിലകൻ, രോഹിണി, രൂപിണി എന്നിവർ പ്രധാനവേഷങ്ങളിൽ അഭിനയിച്ച് 1993-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ബന്ധുക്കൾ ശത്രുക്കൾ***. മനുഷ്യ ബന്ധങ്ങളുടെ അർത്ഥവും വ്യർത്ഥതയും മുഖ്യവിഷയമായി അമൃതേശ്വരി പ്രൊഡക്ഷൻസിന്റെ ബാനറിൽ ശ്രീകുമാരൻ തമ്പി നിർമ്മിച്ച ഈ ചിത്രം വിതരണം ചെയ്തത് അമൃതാ ഫിലിംസ് ആണ്. കഥ, തിരക്കഥ, സംഭാഷണം എന്നിവ എഴുതിയതും ശ്രീകുമാരൻ തമ്പിയാണ്.  ഈ ചിത്രം ഇറങ്ങി 21 വർഷങ്ങൾക്കുശേഷമാണ് അദ്ദേഹം അടുത്ത ചിത്രം സംവിധാനം ചെയ്തത്.

## അഭിനേതാക്കൾ
* ജയറാം – ആനമല ഹരിദാസ്
* മുകേഷ് – ചന്ദ്രൻ കുഞ്ഞ്
* തിലകൻ – ദാമോദരൻ
* നരേന്ദ്രപ്രസാദ് – വിശ്വംഭരൻ
* ജഗതി ശ്രീകുമാർ – സാക്ഷി
* ഒടുവിൽ ഉണ്ണികൃഷ്ണൻ – വാസു
* വിജയരാഘവൻ – ഉത്തമൻ
* ഇന്നസെന്റ് – ആനന്ദക്കുറുപ്പ്
* കൊല്ലം തുളസി – സുഗുണൻ
* റിസബാവ – അശോകൻ
* മാമുക്കോയ
* പറവൂർ ഭരതൻ
* രോഹിണി – ശ്രീദേവി
* രൂപിണി – ശകുന്ദള
* കെ.പി.എ.സി. ലളിത – മണിയമ്മ
* കനകലത – കമലാക്ഷി

## സംഗീതം
ഗാനരചന, സംഗീതം എന്നിവ നിർവ്വഹിച്ചതും ശ്രീകുമാരൻ തമ്പി ആണ്. ഗാനങ്ങൾ മാഗ്നാസൗണ്ട് വിപണനം ചെയ്തിരിക്കുന്നു. ഈ ചിത്രത്തിലൂടെ സംഗീതസംവിധായകനായി മാറിയ ശ്രീകുമാരൻ തമ്പി 21 വർഷങ്ങൾക്കുശേഷമാണ് ഒരു ചിത്രത്തിന് സംഗീതസംവിധാനം നിർവ്വഹിച്ചത്. എന്നാൽ പിന്നീട് അദ്ദേഹം ധാരാളം ആൽബങ്ങൾക്കും ടി.വി. സീരിയലുകൾക്കും സംഗീതസംവിധാനം നിർവഹിച്ചിട്ടുണ്ട്. കെ.ജെ. യേശുദാസ്, കെ.എസ്. ചിത്ര എന്നിവർ ആലപിച്ച ഈ ചിത്രത്തിലെ ഗാനങ്ങൾ വൻ ഹിറ്റുകളാണ്. ഒരാഴ്ചയ്ക്കുള്ളിൽ ലക്ഷക്കണക്കിന് കോപ്പികളാണ് വിറ്റുപോയത്. അക്കാലത്തെ കാസറ്റ് വിപണിയിൽ ഒരു വൻ റെക്കോർഡായിരുന്നു ഇത്. ശ്രീകുമാരൻ തമ്പിക്ക് ഇതെത്തുടർന്ന് ഒരു ഗോൾഡൻ ഡിസ്ക് സമ്മാനമായി ലഭിച്ചു. 

; ഗാനങ്ങൾ
# ബന്ധുവാര് ശത്രുവാര് – കെ.ജെ. യേശുദാസ്
# ആലപ്പുഴ പട്ടണത്തിൽ – കെ.ജെ. യേശുദാസ്
# മലയാളി പെണ്ണേ – കെ.ജെ. യേശുദാസ്
# ചുംബന പൂ കൊണ്ട് മൂടി – കെ.ജെ. യേശുദാസ്
# പൂനിറം കണ്ട് ഓടി വന്നു – കെ.ജെ. യേശുദാസ്, കെ.എസ്. ചിത്ര, കോറസ്
# ബന്ധുവാര് ശത്രുവാര് – കെ.ജെ. യേശുദാസ്
# തൽക്കാല ദുനിയാവ്‌ – കെ.ജെ. യേശുദാസ്

## അണിയറ പ്രവർത്തകർ
* ഛായാഗ്രഹണം: രാ‍മചന്ദ്രബാബു
* ചിത്രസം‌യോജനം: ജി. മുരളി
* കല: ബാവ
* ചമയം: കെ.വി. ഭാസ്കരൻ
* നൃത്തം: കലാമണ്ഡലം സത്യഭാമ
* സംഘട്ടനം: സി.എസ്. പത്മനാഭൻ
* പരസ്യകല: ആൻ’സ്
* നിശ്ചല ഛായാഗ്രഹണം: സതീഷ് മണ്ണാർക്കാട്
* എഫക്റ്റ്സ്: മനോഹരൻ
* നിർമ്മാണ നിയന്ത്രണം: കെ.ആർ. ഷണ്മുഖം
* നിർമ്മാണ നിർവ്വഹണം: പി.സി. മോഹനൻ
* അസോസിയേറ്റ് ഡയറക്ടർ: വാസൻ
* ഓഫീസ് അഡ്മിനിസ്ട്രേഷൻ: എസ്.ബി. ബോസ്
* വാതിൽ‌പുറ ചിത്രീകരണം: മെരിലാന്റ്

## പുറത്തേക്കുള്ള കണ്ണികൾ
* 
* ''ബന്ധുക്കൾ ശത്രുക്കൾ''  – മലയാളസംഗീതം.ഇൻഫോ

വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ശ്രീകുമാരൻ തമ്പി സംവിധാനം ചെയ്ത ചലച്ചിത്രങ്ങൾ
വർഗ്ഗം:പി.സി മോഹനൻ ചിത്രസംയോജനം ചെയ്ത ചലച്ചിത്രങ്ങൾ
ഷിയാ ഇമാമുകളുടെ പട്ടിക

## ഇസ്നാ അശരിയ്യാ
ഷിയാ മുസ്ലിംകളിലെ ഏറ്റവും വലിയ വിഭാഗമായ ഇസ്നാ അശരിയ്യക്കാറ്ക്ക് പേരു സൂചിപ്പിക്കുന്നതു പോലെ 12 നേതാക്കളാ(ഇമാമുമാരാ)ണുള്ളത്.
#അലി ബിൻ അബീത്വാലിബ്‌  Ali ibn Abu Talibعلي بن أبي طالب(Abu al-Hassan/أبو الحسن)
#ഹസൻ ഇബ്ൻ അലി  Hasan ibn Aliالحسن بن علي(Abu Muhammadأبو محمد)
#ഹുസൈൻ ബിൻ അലി  Husayn ibn Aliالحسین بن علي(Abu Abdillahأبو عبدالله)
#അലി ഇബ്നു ഹുസൈൻ(സൈനുൽ ആബിദീൻ)Ali ibn al-Hussein Zayn al-Abidin(Zayn al-Abidinعلي بن الحسین)Or Al-Sajjad,
#മുഹമ്മദ് ഇബ്നു അലി(മുഹമ്മദ് അൽ ബാഖിർ)Muhammad ibn Ali Or Muhammad al-Baqirمحمد بن علي(Abu Ja'farأبو جعفر)
#ജാഫർ ഇബ്നു മുഹമ്മദ്(ജാഫർ അൽ-സാദിക്)Jafar ibn Muhammad(Jafar al-Sadiq)جعفر بن محمد(Abu Abdillahأبو عبدالله)
#മൂസ്സാ ഇബ്നു ജാഫർ (മൂസാ അൽ കാളിം)Musa ibn Jafar(Musa al-Kadhim)موسی بن جعفر(Abu al-Hassan-1 أبو الحسن الاول)
#അലി ഇബ്നു മൂസ്സാ(അലി റിളാ)Ali ibn Musa(Ali al-Ridha)علي بن موسی(Abu al-Hassan-IIأبو الحسن الثانی)
#മുഹമ്മദ് ഇബ്നു അലി(അത്തക്വിയ്യ്)Muhammad ibn Ali(Muhammad al-Taqi)محمد بن علي(Abu Ja'farأبو جعفر) 
#അലി ഇബ്നു മുഹമ്മദ്(അലി അൽ‌ ഹാദി)( (അന്നക്വിയ്യ്)Ali ibn Muhammad(Ali al-Hadi)علي بن محمد(Abu al-Hassan-IIIأبو الحسن الثالث
#ഹസ്സൻ‌ ഇബ്നു അലി(ഹസ്സൻ‌ അൽ‌ അസ്കരി) (അൽ‌അസ്കരി)Hassan ibn Ali(Hasan al-Askari)الحسن بن علي(Abu Muhammadأبو محمد)
#മുഹമ്മദ് ഇബ്നു അൽ‌ ഹസ്സൻ‌(മഹ്ദി) (അൽ‌ മഹ്ദി) (അൽ‌ മഹ്ദി)Muhammad ibn al-Hassan(Muhammad al-Mahdi)محمد بن الحسن(Abu al-Qasimأبو القاسم)

## ഇസ്മാഈലിയ്യാ
#അലി ബിൻ അബീത്വാലിബ്‌
#ഹസൻ ഇബ്ൻ അലി
#ഹുസൈൻ ബിൻ അലി
#അലി ഇബ്നു ഹുസൈൻ(സൈനുൽ ആബിദീൻ)
#മുഹമ്മദ് ഇബ്നു അലി(മുഹമ്മദ് അൽ ബാഖിർ)
#ജാഫർ ഇബ്നു മുഹമ്മദ്(ജാഫർ അൽ-സാദിക്)
#ഇസ്മാഈൽ‌ ഇബ്നു ജാഫർ
#മുഹമ്മദ് ഇബ്നു ഇസ്മാഈൽ‌

വിഭാഗം:ഇസ്ലാമികം
വർഗ്ഗം:അഹ്‌ലുൽ ബൈത്ത്
വർഗ്ഗം:ഇസ്ലാമികപണ്ഡിതർ
ഗൃഹപ്രവേശം (ചലച്ചിത്രം)

മോഹൻ കുപ്ലേരിയുടെ സംവിധാനത്തിൽ ജഗദീഷ്, സിദ്ദിഖ്, ജഗതി ശ്രീകുമാർ, രേഖ എന്നിവർ പ്രധാനവേഷങ്ങളിൽ അഭിനയിച്ച് 1992-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ഗൃഹപ്രവേശം***. ക്ഷേത്രത്തിൽ വച്ചുള്ള കല്യാണത്തിൽ പങ്കാളിയെ മാറി  താലികെട്ടിപ്പോയ ദമ്പതികളുടെ കഥപറയുന്ന ഈ ചിത്രം ശ്രീഭുവനേശ്വരി മൂവി ആർട്സിന്റെ ബാനറിൽ ചന്ദ്രൻ കിളിമാനൂർ നിർമ്മിച്ച് ഫിലിം മേറ്റ്സ് വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് മണി ഷൊർണൂർ ആണ്.

## അഭിനേതാക്കൾ
* ജഗദീഷ്
* സിദ്ദിഖ്
* ജഗതി ശ്രീകുമാർ
* തിലകൻ
* ദേവൻ
* സായി കുമാർ
* മാമുക്കോയ
* രേഖ
* ഗീത വിജയൻ
* ഉണ്ണിമേരി
* സുകുമാരി
* സീനത്ത്

## സംഗീതം
ഒ.എൻ.വി. കുറുപ്പ് എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് എസ്. ബാലകൃഷ്ണൻ ആണ്. ഗാനങ്ങൾ വിപണനം ചെയ്തത് തരംഗിണി.
; ഗാനങ്ങൾ
* ആവണിപ്പാടമാകവേ നിലാവ് പെയ്ത രാവ് പോയി – കെ.ജെ. യേശുദാസ്
* പനിനീരിൻ മണമുള്ള നൂറ് തേച്ച് – കെ.ജെ. യേശുദാസ്, കോറസ്
* ആവണിപ്പാടമാകവേ നിലാവ് പെയ്ത രാവ് പോയി –  കെ.എസ്. ചിത്ര

## അണിയറ പ്രവർത്തകർ
* ഛായാഗ്രഹണം: പ്രതാപൻ
* ചിത്രസം‌യോജനം: ജി. മുരളി
* കല: ഗോവർദ്‌ധനൻ
* ചമയം: ബാബു ആലപ്പുഴ
* വസ്ത്രാലങ്കാരം: ദണ്ഡപാണി
* നൃത്തം: കുമാർ
* പരസ്യകല: കിത്തോ
* നിർമ്മാണ നിയന്ത്രണം: പ്രവീൺ പരപ്പനങാടി

## പുറത്തേക്കുള്ള കണ്ണികൾ
* 
* ''ഗൃഹപ്രവേശം''  – മലയാളസംഗീതം.ഇൻഫോ

വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എസ്. ബാലകൃഷ്ണൻ സംഗീതം നൽകിയ ചിത്രങ്ങൾ
തുളു (വിവക്ഷകൾ)

**തുളു** എന്ന വാക്കിനാൽ താഴെപ്പറയുന്ന എന്തും വിവക്ഷിക്കപ്പെടാം.

* തുളു ഭാഷ - ഇരുപത് ലക്ഷത്തിൽ കുറവ് ജനങ്ങൾ മാത്രം സംസാരിക്കുന്ന ഒരു ഭാരതീയ ദ്രാവിഡഭാഷ.
* തുളു ലിപി - തുളു ഭാഷയുടെ യഥാർഥ ലിപി.
* തുളു നാട് - 
* തുളുവ - തുളു സംസാരിക്കുന്ന ആളുകൾ
ആറാട്ട്‌ കടവ്

ഹിന്ദു ക്ഷേത്ര  ആചാരങ്ങളുമായി ബന്ധപ്പെട്ടു കിടക്കുന്ന ഒരു  പദമാണ് **ആറാട്ടുകടവ്**. പ്രധാനമായും  അമ്പലങ്ങളിലെ ഉത്സവ സമയത്ത് പ്രതിഷ്ഠ യുടെ നീരാടൽ  കർമം നടക്കുന്നത് ആറാട്ടുകടവിൽ വെച്ച് ആണ്. ക്ഷേത്ര കുളത്തിലോ അല്ലെങ്കിൽ അടുത്തുള്ള ജലസ്രോതസ്സ് (പുഴ, അരുവി, തോട്) ആവും നീരാട്ടിനുള്ള കടവ് അയി തിരഞ്ഞെടുക്കുക. ആറാട്ടുകടവ് വളരെ പാവനമായി  കരുതുന്ന പ്രദേശമാണ്. ഈ കടവിൽ മറ്റുള്ളവർക്ക് കുളിക്കുന്നതിനുള്ള അവകാശം നിഷിദ്ധം ആയിരിക്കും.

## ഇതും കൂടി കാണുക
*ചിറക്കടവ്‌ ശ്രീമഹാദേവക്ഷേത്രം
*കടവ്
## അവലംബം
വേലായുധൻ, പണിക്കശ്ശേരി (in മലയാളം). സഞ്ചാരികൾ കണ്ട കേരളം (2001 ed.). കോട്ടയം: കറൻറ് ബുക്സ്. pp. 434
സൗദി ടെലികോം കമ്പനി

സൗദി അറേബ്യ കേന്ദ്രമായി പ്രവർത്തിക്കുന്ന മധ്യ പൌരസ്ത ദേശത്തെ പ്രമുഖ ടെലിഫോൺ സേവന ദാതാക്കളാണ് **സൗദി ടെലികോം കമ്പനി** (അറബി: شركة الاتصالات السعودية). സൌദിയിലെ ആദ്യത്തെ  ടെലികോം സേവന ദാതാവായ സൗദി ടെലികോം കമ്പനി 1998-ലാണ് സ്ഥാപിതമായത്. എസ്. ടി. സി എന്ന ചുരുക്ക പേരിലും സൗദി ടെലികോം കമ്പനി അറിയപ്പെടുന്നു. നിലവിൽ സൗദി അറേബ്യയിൽ രണ്ടു കോടിയിലധികം മൊബൈൽ ഫോൺ ഉപഭോക്താക്കളും നാല്പതു ലക്ഷത്തിനു മുകളിൽ ലാൻഡ് ലൈൻ ഉപഭോക്താക്കളും സൗദി ടെലികോം കമ്പനിക്കുണ്ട്.

## സേവനങ്ങൾ
 
## അവലംബം


## പുറത്തേക്കുള്ള കണ്ണികൾ
* ഔദ്യോഗിക വെബ്‌ സൈറ്റ് 
* അനുബന്ധ സൈറ്റുകൾ 

വർഗ്ഗം:വാർത്താവിനിമയം
വർഗ്ഗം:ടെലികമ്മ്യൂണിക്കേഷൻ കമ്പനികൾ
ഉമ്മത്തൂര്

കോഴിക്കോട് ജില്ലയിലെ ചെക്യാട് ഗ്രാമ പഞ്ചായത്തിലെ ഒരു ഗ്രാമമാണ് **ഉമ്മത്തുര്**. കോഴിക്കോട് കണ്ണൂർ ജില്ലകളെ തമ്മിൽ ബന്ധിപ്പിക്കുന്ന അതിർത്തി ഗ്രാമം കൂടിയാണിത്. കേരളത്തിലെ ആദ്യത്തെ ഇസ്ലാമിക വിദ്യാഭ്യാസ സ്ഥാപനങ്ങളിലൊന്നായ സഖാഫത്തുൽ ഇസ്ലാം അറബിക് കോളേജും (എസ്.ഐ.എ.കോളജ്) അതിന്റെ കീഴിലുള്ള 7 പൊതു വിദ്യാഭ്യാസ സ്ഥാപനങ്ങളും പ്രവവർത്തിക്കുന്നത് ഈ ഗ്രാമത്തിലാണ്. മയ്യഴിപ്പുഴയുടെ തീരമാണ് ഈ ഗ്രാമത്തിന്റെ കിഴക്കെ അതിർത്തി.

വർഗ്ഗം:കോഴിക്കോട് ജില്ലയിലെ ഗ്രാമങ്ങ
ഉമ്മത്തൂർ എന്ന പേര് പ്രദേശത്തിന് വരാൻ കാരണമായി പ്രധാനമായും 3 അനുമാനങ്ങൾ ഉണ്ട്.
1) ഉമ്മം എന്ന പേരിൽ അറിയപ്പെടുന്ന ഔഷധസസ്യം മുൻ കാലത്ത് ഈ  പ്രദേശത്ത് സുലഭമായത് കാരണം.
2) ഉമ്മളങ്ങൾ അഥവാ ഉപ്പ് കുറുക്കുന്ന സ്ഥലങ്ങൾ മുമ്പ് ഉണ്ടായിരിക്കാം, അങ്ങനെ ഉപ്പ് കുറുക്കുന്ന സ്ഥലമെന്ന നിലയിൽ ഉമ്മളത്തൂരായി. അത് പ്രായേണ ഉമ്മത്തൂരായി.
3. ഉമ്മയുടെ അല്ലെങ്കിൽ ഉമ്മത്തിൻ്റെ ഊര് എന്ന നിലയിൽ ആവാം.
ഏതായാലും ഉമ്മത്തൂർ പ്രദേശത്തിൻ്റെ പ്രാദേശിക ചരിത്രം അനാവരണം ചെയ്യാനുള്ള പരിശ്രമങ്ങൾ ഉമ്മത്തൂർ എസ്.ഐ വനിതാ കോളേജിൻ്റെ ദശവാർഷികം പ്രമാണിച്ച് നടന്നു വരുന്നുണ്ട്. എസ്‌.ഐ വനിതാ കോളേജ് 2023-24 അക്കാദമിക വർഷം മുതൽ ആൺകുട്ടികൾക്ക് കൂടി പ്രവേശനം നൽകുന്ന വിധത്തിൽ Saqafath Institute of Advanced studies (SIAS) ആയി സർക്കാരും കലിക്കറ്റ് സർവകലാശാലയും ഉത്തരവ് ഇറക്കിയിട്ടുണ്ട്. ചരിത്ര ഗവേഷകനായ ഡോ: പുത്തൂർ മുസ്തഫയാണ് പ്രാദേശിക ഗവേഷണത്തിന്

 നേതൃത്യം നൽകുന്നത്.
നോക്കിയ 5800

നോക്കിയയുടെ ടച്ച്‌ സ്ക്രീൻ മൊബൈൽ ശ്രേണിയിലെ ഏറ്റവും പുതിയ അംഗം ഉടൻ പുറത്തിറങ്ങുന്നു. നോക്കിയ 5800 എക്സ്പ്രെസ്സ് മ്യൂസിക് എന്ന പേരിൽ ഇറങ്ങുന്ന ഇവൻ ഒക്ടോബർ മാസം തന്നെ വിപണിയിൽ ഇറങ്ങുമെന്ന് കരുതുന്നു. ഉദ്ദേശം നാനൂറു ഡോളർ ആയിരിക്കും ഈ മൊബൈൽ ഫോണിന്റെ വിലയെന്ന് പറയപ്പെടുന്നു .
നോക്കിയ 5800 എക്സ്പ്രെസിന്റെ പ്രധാനപ്പെട്ട പ്രത്യേകതകൾ താഴെ പറയുന്നു :
* OS Symbian OS v9.4, Series 60 rel. 5
* Messaging SMS, MMS, Email, Instant Messaging
* Browser WAP 2.0/xHTML, HTML, RSS feeds
* Games Yes + Java downloadable
* Colors Black, Red, Blue
* Camera 3.15 MP, 2048x1536 pixels, Carl Zeiss optics, autofocus, video(VGA@30fps), flash; secondary videocall camera
* Built-in GPS receiver
* A-GPS support
* Nokia Maps 2.0 Touch
* Java MIDP 2.0
* MP3/WMA/WAV/eAAC+ player
* MPEG4/WMV/3gp video player
* Stereo FM radio with RDS
* TV out
* 3.5 mm audio output jack
* Voice command/dial
* Document viewer
* T9
* Photo editor
* Built-in handsfree

വർഗ്ഗം:നോക്കിയ മൊബൈൽ ഫോണുകൾ
ഞങ്ങൾ സന്തുഷ്ടരാണ്

രാജസേനന്റെ സംവിധാനത്തിൽ ജയറാം, ജഗതി ശ്രീകുമാർ, ജനാർദ്ദനൻ, അഭിരാമി എന്നിവർ പ്രധാനവേഷങ്ങളിൽ അഭിനയിച്ച് 1999-ൽ പ്രദർശനത്തിനിറങ്ങിയ ഒരു ഹാസ്യ പ്രധാനമായ മലയാളചലച്ചിത്രമാണ് ***ഞങ്ങൾ സന്തുഷ്ടരാണ്***. രാജസേനന്റെ കഥയ്ക്ക് രാജൻ കിഴക്കനേലയാണ് തിരക്കഥ രചിച്ചിരിക്കുന്നത്. അനുപമ സിനിമാസിന്റെ ബാനറിൽ തോമസ് കോര നിർമ്മിച്ച ഈ ചിത്രം വിതരണം ചെയ്തത് അനുപമ, കോക്കേഴ്സ് എന്നിവർ ചേർന്നാണ്‌.

## അഭിനേതാക്കൾ
* ജയറാം – സഞ്ജീവൻ
* നരേന്ദ്രപ്രസാദ് – ഡിജിപി
* ഒടുവിൽ ഉണ്ണികൃഷ്ണൻ – മർമ്മം ഗോപാലപിള്ള
* ജനാർദ്ദനൻ – ഇടിക്കുള ഇട്ടൂപ്പ്
* ജഗതി ശ്രീകുമാർ – സൽപ്പേർ സദാനന്ദൻ
* എൻ.എഫ്. വർഗ്ഗീസ് – കുരുക്കൾ
* കൊച്ചിൻ ഹനീഫ
* ബോബി കൊട്ടാരക്കര
* കൊച്ചുപ്രേമൻ
* അഭിരാമി – ഗീതു
* ബിന്ദു പണിക്കർ – സൗദാമിനി
* സീന ആന്റണി

## സംഗീതം
എസ്. രമേശൻ നായർ എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് ഔസേപ്പച്ചൻ ആണ്. ഗാനങ്ങൾ വിപണനം ചെയ്തത് ഈസ്റ്റ് കോസ്റ്റ് ഓഡിയോസ്.
; ഗാനങ്ങൾ
# പൊന്നിൻ വള കിലുക്കി – സന്തോഷ് കേശവ്
# ഉദയം വാൽകണ്ണെഴുതി – കെ.ജെ. യേശുദാസ്
# ഇരു മെയ്യും ഒരു മനസ്സും – കെ.ജെ. യേശുദാസ്
# ഇരു മെയ്യും ഒരു മനസ്സും – കെ.ജെ. യേശുദാസ്, കെ.എസ്. ചിത്ര
# കണ്ണിൽ തിരിതെളിക്കും – സുജാത മോഹൻ
# തൈ തൈ താളം – സന്തോഷ് കേശവ്
# ഉദയം വാൽക്കണ്ണെഴുതി – കെ.എസ്. ചിത്ര
# ആണല്ലാ പെണ്ണല്ലാ അടിപൊളി വേഷം – എം.ജി. ശ്രീകുമാർ

## അണിയറ പ്രവർത്തകർ
* ഛായാഗ്രഹണം: കെ.പി. നമ്പ്യാന്തിരി
* ചിത്രസം‌യോജനം: എ. ശ്രീകർ പ്രസാദ്
* കല: നേമം പുഷ്പരാജ്
* ചമയം: സലീം കടയ്ക്കൽ
* വസ്ത്രാലങ്കാരം: ഇന്ദ്രൻസ്
* സംഘട്ടനം: പഴനിരാജ്
* എഫക്റ്റ്സ്: മുരുകേഷ്
* നിർമ്മാണ നിയന്ത്രണം: എ.ആർ. കണ്ണൻ
* നിർമ്മാണ നിർവ്വഹണം: ഡി. മുരളി

## പുറത്തേക്കുള്ള കണ്ണികൾ
* 
* ''ഞങ്ങൾ‌ സന്തുഷ്ടരാണ്''  – മലയാളസംഗീതം.ഇൻഫോ

വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാജസേനൻ സംവിധാനം ചെയ്ത ചലച്ചിത്രങ്ങൾ
യൂസഫ് അറയ്ക്കൽ

ഇന്ത്യയിൽ നിന്നുള്ള ഒരു പ്രശസ്ത ചിത്രകാരനാണ് **യൂസഫ് അറക്കൽ**(1944 - 4 ഒക്ടോബർ 2016).

## ജീവിതരേഖ
1944-ൽ കേരളത്തിലെ തൃശ്ശൂർ ജില്ലയിലെ ചാവക്കാട്ടാണ് ഇദ്ദേഹം ജനിച്ചത്. രാജകുടുംബമായ അറയ്ക്കൽ കുടുംബാംഗമായിരുന്ന മാതാവും വ്യവസായിയായിരുന്ന പിതാവും മരിച്ചതിനെ തുടർന്ന് ബാല്യത്തിൽ തന്നെ ബാംഗ്ലുരിൽ എത്തി. കർണാടക ചിത്ര കലാ പരിഷത്ത് കോളേജ് ഓഫ്  ഫൈനാർറ്റട്സിൽ നിന്നു കലാ പരിശീലനം നേടി. ഡൽഹിയിലെ നാഷണൽ അക്കാദമി ഓഫ് കമ്യൂണിറ്റി സ്റ്റുഡിയോയിൽ നിന്ന് ഗ്രാഫ്ക് പ്രിൻറിൽ പരിശീലനം നേടി. ഹിന്ദുസ്ഥാൻ ഏറൊനോട്ടിക്കൽ ലിമിറ്റഡിൽ ജോലി ചെയ്തിരുന്നുവെങ്കിലും 1988 - ൽ ആ ജോലി രാജി വെച്ച് മുഴുവൻ സമയം കലാപ്രവർത്തനങ്ങളിൽ മുഴുകി ബെംഗളൂരുവിലായിരുന്നു സ്ഥിരജീവിതം. ഹൃദയാഘാതത്തെത്തുടർന്ന് 2016 ഒക്ടോബർ 4 ന് ബെംഗളൂരു കുന്ദലഹള്ളിയിലെ സ്വവസതിയിൽ വച്ച് അദ്ദേഹം അന്തരിച്ചു.

## കലാ ജീവിതം
ദേശീയവും അന്തർദ്ദേശീയവുമായ ഒട്ടേറെ ചിത്രപ്രദർശനങ്ങളിൽ രചനകൾ പ്രദർശിപ്പിച്ചിട്ടുണ്ട്. ചിത്രങ്ങൾ, പെയ്ൻറിങ്ങുകൾ, മ്യൂറലുകൾ, ശിൽപങ്ങൾ എന്നിങ്ങനെ ചിത്രകലയുടെ വിവിധ മേഖലകളിൽ വ്യക്തിമുദ്ര പതിപ്പിച്ചതിന് പുറമേ ഇതേക്കുറിച്ചുള്ള നിരവധി പുസ്തകങ്ങളും യൂസഫ് അറക്കൽ രചിച്ചിട്ടുണ്ട്.

## അവാർഡുകൾ
* ഫ്രാൻസിലെ ലോറെൻസോ ഡി മെഡിസി എന്ന വിഖ്യാത പുരസ്ക്കാരം
* 2012 - ൽ കേരള സർക്കാരിൻറെ രാജാ രവിവർമ പുരസ്ക്കാരം
* 2008 - ൽ കേരള ലളിതകലാ അക്കാദമി ഫെലോഷിപ്
* 2005 - ൽ കർണാടക സർക്കാറിൻെറ വെങ്കിട്ടപ്പ പുരസ്കാരം.
* 1989 - ൽ കർണാടക ലളിത കലാ അക്കാദമി ഇദ്ദേഹത്തെ ആദരിച്ചു.
* 1986 - ൽ ധാക്കയിൽ നടന്ന ഏഷ്യൻ ആർട്ട് ബിനാലെയിൽ പ്രത്യേക അവാർഡ് 
* 1981 - ൽ കർണാടക ലളിത കലാ അക്കാദമിയുടെ അവാർഡ്.
* 1979 - ൽ കർണാടക ലളിത കലാ അക്കാദമിയുടെ അവാർഡ്.

## കുടുംബം
ഭാര്യ - സാറ

## അവലംബം

വർഗ്ഗം:2016-ൽ മരിച്ചവർ
വർഗ്ഗം:ഒക്ടോബർ 4-ന് മരിച്ചവർ
വർഗ്ഗം:രാജാ രവിവർമ്മ പുരസ്‌കാര ജേതാക്കൾ
വർഗ്ഗം:1945-ൽ ജനിച്ചവർ
മൂസ അൽ കാളിം

**മൂസാ ഇബ്നു ജഅഫർ - മൂസാ അൽ കാളിം ** (), ഹിജ്ര വർഷം 128 (745AD)ജനിച്ചു. അദ്ദേഹത്തെ ഷിയാ വിഭാഗക്കാരിൽ, ഇസ്നാ അശരിയ്യകൽ‌  തങളുടെ ഏഴാം ഇമാമായി ഗണിക്കുന്നു.എന്നാൽ‌ ഇസ്മാഈലിയ്യാ വിഭാഗം അദ്ദേഹത്തിന്റെ സഹോദരൻ‌ ഇസ്മാഈൽ‌ ഇബ്നു ജഅഫർ അൽ-സാദിക്നെയും,ഫാത്വിമൈറ്റ് വിഭാഗക്കാറ് മറ്റൊരു സഹോദരനായ അബ്ദുല്ലാ അൽ‌ ഫാത്വിഹ് ഇബ്നു ജഅഫർ അൽ-സാദിക് നെയുമാണു നേതാക്കളായംഗീകർഇക്കുന്നത്.

## ജീവിതം
തന്റെ പിതാവിനാൽ‌ സ്വതന്ത്രയാക്കപ്പെട്ട ആഫ്രിക്കൻ‌ അടിമയായിരുന്നു മാതാവ് ഹമീദാ അൽ‌ ബാറ്ബറിയ്യ.മക്കക്കും മദീനാക്കുമിടയിലെ അബവയിലായിരുന്നു പ്രവറ്ത്തന മേഖല. പ്രശസ്തരായ ഫാത്വിമാ അൽ‌ മ‌അസൂമ, ഹാജറാ ഖാതൂൻ‌, എട്ടാം ഇമാം അലി അൽ‌ റിളാ ഉൽ‌പെടെ 18 പെൺകുട്ടികൽ‌ക്കും, 19 ആൺ‌കുട്ടികൽ‌ക്കും ജന്മം ൻൽ‌കി.

## മരണം
AD 795 ൽ‌ അബ്ബാസിയാ രാജാവ് ഹാറൂൻ‌ അൽ‌ റഷീദ് മൂസാ അൽ കാളിമിനെ ജയിലിലടക്കുകയും 799ൽ‌ ,ഷിന്ത് ഇബ്നു ഷാഹിഖ് മുഖേന വിഷം നൽ‌കി വധിക്കുകയാണുണ്ടായത്. ഇറാഖിലെ ഖാദിമിയ്യായിൽ‌ അന്ത്യവിശ്രമം കൊള്ളുന്നു. ഷിയാ മുസ്ലിംകളിലെ വാഖിഫൈറ്റ് വിഭാഗക്കാറ് ഇത് തിരസ്കരിക്കുന്നു.ഈവിഭാഗക്കാറ് മൂസാ അൽ കാളിം മഹ്ദിയാണെന്നും, അദ്ദേഹം ഇപ്പോഴും മരിച്ചിട്ടില്ലെന്നും വിശ്വസിക്കുന്നു. തന്നെ വധിക്കാനുള്ള ഹാറൂൻ‌ റഷീദിൻ‌ന്റെ പദ്ധതി മനസ്സിലാക്കിയ ഇമാം മഴക്കാറ് പാളികൽ‌ക്കിടയിൽ‌ കയറി ഒളിഞിരിക്കയാണെന്നാണു ഈ വിഭാഗക്കാരുടെ വാദം.
## ഇതു കൂടി കാണുക
*അഹ്‌ലു ബൈത്ത്
*ഷിയാ ഇമാമുകളുടെ പട്ടിക
*അലി ബിൻ അബീത്വാലിബ്‌
*ഹസൻ ഇബ്നു അലി
*ഹുസൈൻ ബിൻ അലി
*സൈനുൽ ആബിദീൻ
*മുഹമ്മദ് അൽ ബാഖിർ‎
*ജാഫർ അൽ-സാദിക്
*അലി റിളാ
*അത്തക്വിയ്യ്
*അലി അൽ‌ ഹാദി
*ഹസ്സൻ‌ അൽ‌ അസ്കരി
*മഹ്ദി

## ചിത്രങൽ‌
thumb|150px|right|''ശവകുടീരം'',<br>ഖാളിമിയ്യാ മസ്ജിദ്, ഇറാഖ്
thumb|150px|left|''ശവകുടീരം'',<br>ഫാത്വിമാ അൽ‌ മ‌അസൂമ മസ്ജിദ്, ഖം, ഇറാൻ‌.
 
വിഭാഗം:അഹ്‌ലുൽ ബൈത്ത്
വർഗ്ഗം:ഇസ്ലാമികപണ്ഡിതർ
ഹസൻ ഇബ്നു അലി

ഇസ്ലാമികപ്രവാചകൻ മുഹമ്മദിന്റെ പൗത്രൻ **ഹസൻ ഇബ്ൻ അലി ബിൻ അബീത്വാലിബ്‌**അല്ലെങ്കിൽ‌ **അൽ‌ ഹസൻ ഇബ്ൻ അലി ഇബ്നു അബൂത്വാലിബ്** **Al-Hasan ibn ‘Alī ibn Abī Tālib** (****), പ്രവാചകൻ‌ മുഹമ്മദിന്റെ പുത്രി ഫാത്വിമയുടെയും നാലാം ഖലീഫ അലി ബിൻ അബീത്വാലിബിന്റെയും ഒന്നാമത്തെ മകനാണു ഇദ്ദേഹം.

## ഇതു കൂടി കാണുക
* അഹ്‌ലു ബൈത്ത്
* ഷിയാ ഇമാമുകളുടെ പട്ടിക
* അലി ബിൻ അബീത്വാലിബ്‌
* ഹുസൈൻ ബിൻ അലി
* സൈനുൽ ആബിദീൻ
* മുഹമ്മദ് അൽ ബാഖിർ‎
* ജാഫർ അൽ-സാദിക്
* മൂസാ അൽ കാളിം
* അലി റിളാ
* അത്തക്വിയ്യ്
* അലി അൽ‌ ഹാദി
* ഹസ്സൻ‌ അൽ‌ അസ്കരി
* മഹ്ദി

വർഗ്ഗം:അഹ്‌ലുൽ ബൈത്ത്
വർഗ്ഗം:ഇസ്ലാമികപണ്ഡിതർ
വർഗ്ഗം:സ്വഹാബികൾ
വർഗ്ഗം:മുഹമ്മദ് നബിയുടെ ബന്ധുക്കൾ
വർഗ്ഗം:മുസ്ലിം രക്തസാക്ഷികൾ
ഹുസൈൻ ഇബ്നു അലി

ഇസ്ലാമിക അന്ത്യ പ്രവാചകൻ മുഹമ്മദിന്റെ (സ) പൗത്രൻ **ഹുസൈൻ ഇബ്നു അലി ബിൻ അബീത്വാലിബ്‌**അല്ലെങ്കിൽ **അൽ ഹുസൈൻ ഇബ്നു അലി ഇബ്നു അബൂത്വാലിബ്** **Husayn ibn Ali ibn Abi Tālib** (), മുഹമ്മദിന്റെ (സ) പുത്രി ഫാത്വിമയുടെയും നാലാം ഖലീഫ അലി ബിൻ അബീത്വാലിബിന്റെയും രണ്ടാമത്തെ മകനാണു ഇദ്ദേഹം. ഇമാം ഹുസൈൻ എന്നും ഇദ്ദേഹം അറിയപ്പെടുന്നു.

അൽ-ഹുസൈൻ ഇബ്നു അലി ഇബ്നു അബി താലിബ് മരണമടയുന്നതിനുമുമ്പുതന്നെ, ഹസൻ-മുഅവിയ ഉടമ്പടിക്ക് വിരുദ്ധമായി, ഉമയാദ് ഭരണാധികാരിയായിരുന്ന മുഅവിയ പുത്രൻ യാസിദിനെ തന്റെ പിൻഗാമിയായി നിയമിച്ചിരുന്നു. 680-ൽ മുഅവിയ്യ മരിച്ച സമയത്ത്, തന്നോട് കൂറ് പുലർത്തണമെന്ന് യാസിദ് ഹുസൈനോട് ആവശ്യപ്പെട്ടു. അത് അവന്റെ ജീവൻ ബലികൊടുക്കുന്നതിനു തുല്യമായ അവസ്ഥയിലെത്തുമെന്നിരുന്നാലും യാസിദിനോട് കൂറ് പുലർത്താൻ ഹുസൈൻ വിസമ്മതിച്ചു. അനന്തരഫലമായി, AH 60-ൽ മക്കയിൽ അഭയം തേടാനായി അദ്ദേഹം തന്റെ ജന്മനാടായ മദീന ഉപേക്ഷിച്ച് പുറപ്പെട്ടു. അവിടെവച്ച്, കുഫയിലെ ആളുകൾ അദ്ദേഹത്തിന് കത്തയച്ചുകൊണ്ട് സഹായം ചോദിക്കുകയും അദ്ദേഹത്തോട് വിശ്വസ്തത പുലർത്തുമെന്ന് പ്രതിജ്ഞ ചെയ്യുകയുമുണ്ടായി. അതിനാൽ ബന്ധുക്കളും അനുയായികളുമടങ്ങിയ ഒരു ചെറിയ സാർത്ഥവാഹകസംഘത്തോടൊപ്പം ചില അനുകൂല സൂചനകൾ ലഭിച്ചശേഷം അദ്ദേഹം കുഫയിലേക്ക് യാത്ര ചെയ്യവേ കർബലയ്ക്ക് സമീപത്തുവച്ച് അദ്ദേഹത്തിന്റെ യാത്രാസംഘത്തെ യാസിദിന്റെ സൈന്യം തടഞ്ഞു. 680 ഒക്ടോബർ 10 ന് (10 മുഹറം 61 AH) നടന്ന കർബല യുദ്ധത്തിൽ ആറുമാസം പ്രായമുള്ള മകൻ അലി അൽ-അസ്ഗർ ഉൾപ്പെടെയുള്ള അദ്ദേഹത്തിന്റെ കുടുംബാംഗങ്ങളോടും കൂട്ടാളികളോടുമൊപ്പം യാസിദ് അദ്ദേഹത്തെ കൊല്ലുകയും ശിരഛേദം നടത്തുകയും ചെയ്തു. സംഘത്തിലെ ബാക്കയുണ്ടായിരുന്ന സ്ത്രീകളേയും കുട്ടികളേയം തടവുകാരായി പിടിച്ചുകൊണ്ടുപോയി.

## മുബാഹല

ഹിജ്റ ഒമ്പതാം വർഷം നജ്റാനിൽ‌ നിന്നുള്ള അറബ് ക്രിസ്തീയ പുരോഹിതർ പ്രവാചകനുമായി സംവാദത്തിലേർപ്പെടുകയും, പ്രവാചകത്വത്തെ ചോദ്യം ചെയ്യുകയും ചെയ്തു. പ്രവാചകൻ‌ തന്റെ മരുമകൻ‌ അലി ബിൻ അബീത്വാലിബ്‌, മകൾ ഫാത്വിമയെയും, അവരുടെ മക്കളായ ഹസൻ ഇബ്ൻ അലി, ഹുസൈൻ‌ എന്നിവരെ പുരോഹിതരുടെ സന്നിധാനത്തിൽ‌ ഹാജരാക്കുകയും, ഒരു പുതപ്പു കൊണ്ട് എല്ലാവരെയും പുതച്ചുകൊണ്ടു "ഇതാണു എന്റെ കുടുംബം - അഹ്‌ലു ബൈത്ത് " എന്നു പറഞ്ഞുകൊണ്ട് പുരോഹിതരെ മുബാഹലക്ക് വിളിച്ചു (കളവ് പറയുന്നവർ നശിക്കാനായുള്ള ശാപ പ്രാർത്ഥന). ഭയപ്പെട്ട പുരോഹിതർ അതോടെ പിന്മാറി

## ഇതു കൂടി കാണുക

* അഹ്‌ലു ബൈത്ത്
* ഷിയാ ഇമാമുകളുടെ പട്ടിക
* അലി ബിൻ അബീത്വാലിബ്‌
* ഹസൻ ഇബ്നു അലി
* സൈനുൽ ആബിദീൻ
* മുഹമ്മദ് അൽ ബാഖിർ‎
* ജാഫർ അൽ-സാദിക്
* മൂസാ അൽ കാളിം
* അലി റിളാ
* അത്തക്വിയ്യ്
* അലി അൽ‌ ഹാദി
* ഹസ്സൻ‌ അൽ‌ അസ്കരി
* മഹ്ദി

## ചിത്രം

Imaginary portrait of Imam Husayn ibn Ali.jpg
image:Kerbela.JPG|ഇമാം ഹുസൈൻ‌ മസ്ജിദ്, ഇറാഖ്
image:Le Caire mosquée Al-Husayn.jpg|ഇമാം ഹുസൈൻ‌ മസ്ജിദ്,(തല മറമാടിയ സ്തലം)
image:Karbala 07402u.jpg|ഇമാം ഹുസൈൻ‌ മസ്ജിദ്,പഴയ ചിത്രം


## അവലംബം
വിഭാഗം:അഹ്‌ലുൽ ബൈത്ത്

വർഗ്ഗം:ഇസ്ലാമികപണ്ഡിതർ
വർഗ്ഗം:ഇസ്‌ലാം - അപൂർണ്ണലേഖനങ്ങൾ
വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:മുഹമ്മദ് നബിയുടെ ബന്ധുക്കൾ
വർഗ്ഗം:സ്വഹാബികൾ
വർഗ്ഗം:മുസ്ലിം രക്തസാക്ഷികൾ
അലി അൽ‌ റിളാ

**അലി അൽ‌ റിളാ** അല്ലെങ്കിൽ‌ ഇമാം അദ്ദാമിൻ‌ എന്നറിയപ്പെടുന്ന **അലി ഇബ്നു മൂസാ ജാഫർ** () ഷിയാ ഇസ്സ്നാ അഷരിയ്യാ വിഭാഗക്കാർക്കു എട്ടാമത്തെ ഇമാമാണ്‌. എന്നാൽ ഷിയാ മുസ്ലിംകളിലെ വാഖിഫൈറ്റ് വിഭാഗക്കാർ ഇത് അംഗീകരിക്കുന്നില്ല.

## സമകാലികർ
* അബൂ ജാഫറ് അൽ‌ മൻ‌സൂറ്
* അൽ‌ മഹ്ദി അൽ‌ അബ്ബാസി
* അൽ‌ ഹാദി അൽ‌ അബ്ബാസി
* ഹാറൂൻ‌ റഷീദ്

## മരണം
സിന്തി ഇബ്നു ഷാഹിക്ക് അൽ യഹൂദി വിഷം നൽകി വധിച്ചു

## ഇതു കൂടി കാണുക
* അഹ്‌ലു ബൈത്ത്
* ഷിയാ ഇമാമുകളുടെ പട്ടിക
* അലി ബിൻ അബീത്വാലിബ്‌
* ഹസൻ ഇബ്നു അലി
* ഹുസൈൻ ബിൻ അലി
* സൈനുൽ ആബിദീൻ
* മുഹമ്മദ് അൽ ബാഖിർ‎
* ജാഫർ അൽ-സാദിക്
* മൂസാ അൽ കാളിം
* അത്തക്വിയ്യ്
* അലി അൽ‌ ഹാദി
* ഹസ്സൻ‌ അൽ‌ അസ്കരി
* മഹ്ദി

## പുറം കണ്ണി
ഇമാമിന്റെ വെബ് സെറ്റ് http://www.imamreza.net/arb/list.php?id=2  

## ചിത്രം

വർഗ്ഗം:അഹ്‌ലുൽ ബൈത്ത്
വർഗ്ഗം:ഇസ്ലാമികപണ്ഡിതർ
ദി ഗോഡ്‌മാൻ

കെ. മധുവിന്റെ സംവിധാനത്തിൽ മമ്മൂട്ടി, മുരളി, വാണി വിശ്വനാഥ്, ഇന്ദ്രജ എന്നിവർ പ്രധാനവേഷങ്ങളിൽ അഭിനയിച്ച് 1999-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ദി ഗോഡ്‌മാൻ***. തനൂഫ് ഫിലിംസിന്റെ ബാനറിൽ തനൂഫ് കരീം നിർമ്മിച്ച ഈ ചിത്രം വിതരണം ചെയ്തത് തനൂഫ് ഫിലിംസ് തൃശൂർ ആണ്. തനൂഫ് കരീം ആണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് സുരേഷ് പതിശ്ശേരി ആണ്.

## അഭിനേതാക്കൾ
* മമ്മൂട്ടി – അമർ നാഥ്
* മുരളി – അബ്ദുൾ റഹീം
* സായി കുമാർ – പി.സി. ജയദേവൻ
* രതീഷ്
* മണിയൻപിള്ള രാജു – കരിപ്പെട്ടി മാർത്താണ്ഡൻ
* ക്യാപ്റ്റൻ രാജു
* കൊല്ലം തുളസി
* സ്ഫടികം ജോർജ്ജ് – ജി.കെ. കൃഷ്ണൻ
* റിസബാവ – ജോസഫ് ചാക്കോ
* സാദിഖ് – ഭാസ്കരൻ
* ടി.പി. മാധവൻ
* മേഘനാഥൻ – പ്രഭു
* ശിവജി
* സി.ഐ. പോൾ
* സത്താർ
* അശ്വിൻ തമ്പി – ബഷീർ
* കണ്ണൻ
* സുബൈർ
* ടോണി
* കെ. മധു – സ്റ്റുഡിയോ ഓപറേറ്റർ
* വ‍ാണി വിശ്വനാഥ് – അഡ്വ. അശ്വതി മേനോൻ
* ഇന്ദ്രജ – മുംതാസ്
* കവിയൂർ പൊന്നമ്മ – അമർനാഥിന്റെ അമ്മ
* സ്വപ്ന സെബാസ്റ്റ്യൻ
* ഷൈലജ

## സംഗീതം
പശ്ചാത്തലസംഗീതം പകർന്നത് രാജാമണി ആണ്. കാസറ്റുകൾ ജോണിസാഗരിഗ വിപണനം ചെയ്തിരിക്കുന്നു.

## അണിയറ പ്രവർത്തകർ
* ഛായാഗ്രഹണം: സാലു ജോർജ്ജ്
* ചിത്രസം‌യോജനം: കെ. ശങ്കുണ്ണി
* കല: സാലു ജോർജ്ജ്
* സംഘട്ടനം: ത്യാഗരാജൻ
* ലാബ്: ജെമിനി കളർ ലാബ്
* എഫക്റ്റ്സ്: മുരുകേഷ്
* ശബ്ദലേഖനം: ജി. രമേഷ്
* വാർത്താപ്രചരണം: എബ്രഹാം ലിങ്കൻ
* നിർമ്മാണ നിയന്ത്രണം: പീറ്റർ ഞാറയ്ക്കൽ

## പുറത്തേക്കുള്ള കണ്ണികൾ
* 
* ''ദി ഗോഡ്‌മാൻ‌''  – മലയാളസംഗീതം.ഇൻഫോ

വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ. മധു സംവിധാനം ചെയ്ത ചലച്ചിത്രങ്ങൾ
വർഗ്ഗം:രതീഷ് അഭിനയിച്ച മലയാള ചലച്ചിത്രങ്ങൾ
പാൻഡ സെക്യൂരിറ്റി

ഒരു കമ്പ്യൂട്ടർ സുരക്ഷാ സ്ഥാപനമാണ് **പാൻഡാ സെക്യൂരിറ്റി എസ്.എൽ.** അഥവാ **പാൻഡാ സോഫ്‌റ്റ്‌വെയർ**. 1990 കാലഘട്ടത്തിൽ പാൻഡാ സ്ഥാപകൻ മൈക്കിൾ ഉരിസാർബരന്നായാണ് എസ്.എൽ (കോർപ്പറേഷൻ) എന്ന ഈ സ്ഥാപനം തുടങ്ങിയത്. സ്പെയിനിലെ ബിലാബോ എന്ന നഗരത്തിലാണ് ഇത് തുടങ്ങിയത്. ആന്റിവൈറസ് സോഫ്‌റ്റ്‌വെയർ ആണ് ഈ സ്ഥാപനം പ്രധാനമായും നിർമ്മിച്ചിരുന്നത് . പിന്നീട് ഫയർവാൾ ആപ്ലിക്കേഷനുകളും, സ്പാം കൂടാതെ സ്പൈവെയർ , സൈബർ കുറ്റകൃത്യങ്ങൾ തടയാനുള്ള സുരക്ഷാ സംവിധാനങ്ങളും , ബിസിനസ്സ് ഉപയോകതാക്കൾക്കും ഹോം യൂസേഴ്സിന്‌ വേണ്ടിയുള്ള സുരക്ഷാ സംവിധാനങ്ങളും നിർമ്മിക്കുകയും ചെയ്യുന്നു .

## സേവനങ്ങൾ
### സൗജന്യ സേവനങ്ങൾ
* പാൻഡാ ക്ലൗഡ് ആന്റിവൈറസ് 
* പാൻഡാ ആന്റി റൂട്ട്കിറ്റ് 
* പാൻഡാ യു.എസ്.ബി വാക്യം

### സേവനങ്ങൾ
* പാൻഡാ ആന്റിവൈറസ് പ്രോ 2010
* പാൻഡാ ഇന്റെർനെറ്റ് സെക്യൂരിറ്റി 2010
* പാൻഡാ ഗ്ലോബൽ സെക്യൂരിറ്റി 2010
* പാൻഡാ നെറ്റ്ബുക്ക് ആന്റിവൈറസ്
* പാൻഡാ ആക്ടീവ് സ്കാൻ 2.0
* പാൻഡാ ലിനക്സ് സെക്യൂരിറ്റി

### സഹകരണ സേവങ്ങൾ
* പാൻഡാ ബിസിനസ്സ് സെക്യൂരിറ്റി
* പാൻഡാ ഓഫീസ് സെക്യൂരിറ്റി 
* പാൻഡാ ഇ-മെയിൽ സെക്യൂരിറ്റി
* പാൻഡാ മാൽവെയർ റഡാർ സെക്യൂരിറ്റി 

### നെറ്റ്വർക്ക് സെക്യൂരിറ്റി
* ഗേറ്റ് ഡിഫൻഡർ പെർഫോർമ
* ഗേറ്റ് ഡിഫൻഡർ ഇന്റെഗ്രാ

## അവലംബം


## എല്ലം കാണുക
* Panda Cloud Antivirus

## പുറം കണ്ണികൾ
* Panda Security Homepage
* ActiveScan 2.0 - the free online scanner
* Panda Corporate Products Homepage 
* Panda Research Blog
* PandaLabs Blog
സോഡാജലം

മനുഷ്യന്റെ നിത്യോപയോഗ പാനീയങ്ങളിൽ ഒന്നാണ്‌ സോഡാ വെള്ളം. കാർബൺ ഡയോക്സൈഡ് വാതകം ജലത്തിൽ ലയിപ്പിച്ചാണ്‌ സോഡാവെള്ളം നിർമ്മിക്കുന്നത്. രാസപരമായി ഇത് കാർബോണിക് അമ്ലമാണ്. സോഡാജലത്തിന്റെ പി. എച്ച് മൂല്യം 3നും 4നും ഇടയിലാണ്. ജോസഫ് പ്രീസ്റ്റ്ലി എന്ന ശാസ്ത്രജ്ഞനാണ്‌ സോഡാ വെള്ളം കണ്ടുപിടിച്ചത്.

## അവലംബം


വർഗ്ഗം:ഇംഗ്ലീഷ് കണ്ടുപിടുത്തങ്ങൾ
മൂസ അൽ മൂസവി

പ്രമുഖ ശിയ പണ്ഡിതനും ഗ്രന്ഥകാരനുമാണ്‌ **മൂസ അൽ മൂസവി**. ശീഇകളുടെ പ്രബല നേതാവ് അസ്സയ്യിദ് അബുൽ ഹസൻ അൽ മൂസവിയുടെ പൗത്രനായ ഇദ്ദേഹം ശിയ ചിന്താധാരക്കകത്ത് നിന്നുകൊണ്ട് തന്നെ നിലവിലുള്ള ശീഈ രീതികളേയും സങ്കല്പങ്ങളേയും പ്രമാണയുക്തമായി വിമർശന വിധേയമാക്കുന്ന പല കൃതികളുടേയും രചയിതാവാണ്‌.

## ജീവിതരേഖ
1930-ൽ നജ്ഫിൽ ജനനം. നജഫ് യൂണിവേഴ്സിറ്റി, തെഹ്റാൻ യൂണിവേഴ്സിറ്റി എന്നിവിടങ്ങളിൽ നിന്ന് വിദ്യാഭ്യാസം നേടി. കർമ്മശാസ്ത്രത്തിലും തത്ത്വചിന്തയിലും ഡോക്ടറേറ്റ്. 1960-62 കാലത്ത് തെഹ്റാൻ യൂണിവേഴ്സിറ്റിയിലും 1968-78 കാലത്ത് ബാഗ്ദാദ് യൂണിവേഴ്സിറ്റിയിലും പ്രൊഫസറായിരുന്നു. ജർമ്മനിയിലെ ഹാല യൂണിവേഴ്സിറ്റി വിസിറ്റിംഗ് പ്രൊഫസർ, ലിബിയയിലെ ട്രിപ്പോളി യൂണിവേഴ്സിറ്റിയിലെ ഗസ്റ്റ് പ്രൊഫസർ,അമേരിക്കയിലെ ഹാർ‌വാഡ് യൂണിവേഴ്സിറ്റിയിലെ ഡെലിഗേറ്റ് പ്രൊഫസർ എന്നീ പദവികൾ വഹിച്ചിട്ടുണ്ട്.

നിരവധി വിഷയവൈവിധ്യമുള്ള ഗ്രന്ഥങ്ങളുടെ രചയിതാവാണ്‌ മൂസ അൽ മൂസവി 

## ഗ്രന്ഥങ്ങൾ
*മിനൽ കിന്ദി ഇല ഇബ്നു റുശ്ദ്( കിന്ദി മുതൽ ഇബ്നു റുശ്ദ് വരെ)
*ഇറാൻ ഫീ റുബ്‌അ ഖർന്‌ (ഇറാൻ കാൽ നൂറ്റാണ്ട് കാലം)
*തത്ത്വശാസ്ത്രാടിസ്ഥാനങ്ങൾ
*അൽ ജദീദ് ഫി ഫൽസഫാത്ത് സദ്‌റുദ്ദീൻ അൽ ഷീറാസി( സ്വദ്റുദ്ദീന്റെ ദർശനത്തിലെ പുതുമ)
*സുഹ്റവർദി മുതൽ സ്വദ്റുദ്ദീൻ വരെ
*യൂറോപ്പ്യൻ ദാർശനികന്മാർ
*അൽ ത്വവ്‌റ അൽ ബാഇസ( ദുഃഖസാന്ദ്രവിപ്ലവം)
*രണ്ടാം റിപ്പബ്ലിക്
*അശ്ശീഅതു വത്തസ്വ്‌ഹീഹ് (മലയാളത്തിൽ "ശീഇസം ഒരു ആത്മവിചാരണ" എന്ന തലക്കെട്ടിൽ ഈ ഗ്രന്ഥത്തിന്റെ വിവർത്തനം ഇ.എൻ. ഇബ്രാഹിം മൗലവി നിർ‌വഹിച്ച് ഐ.പി.എച്ച്  പ്രസിദ്ധീകരിച്ചിട്ടുണ്ട്.)

## അവലംബം

## പുറം കണ്ണികൾ
*Iranian Oral History Project, transcripts in Persian, by Musa al-Musawi-Esfahani
*Iranian Oral History Tape, by Musa Al-Musawi-Esfahani 

വർഗ്ഗം:ഇസ്ലാമികപണ്ഡിതർ
വർഗ്ഗം:ജീവിച്ചിരിക്കുന്നവർ
വർഗ്ഗം:1930-ൽ ജനിച്ചവർ
ഇന്റർലോക്യൂട്ടർ

ഒരു സർക്കാരിന്റെയോ രാഷ്ട്രീയ കക്ഷിയുടെയോ തീരുമാനങ്ങളും നയങ്ങളും അനൌദ്യോഗികമായി പ്രഖ്യാപിക്കുന്നയാളാണ് **ഇന്റർലോക്യൂട്ടർ**. ഒരു വക്താവിനേക്കാൾ നയങ്ങളുമായി ബന്ധപ്പെട്ട സ്വതന്ത്ര അഭിപ്രായങ്ങളാണ് ഇന്റർലോക്യൂട്ടർ പ്രഖ്യാപിക്കുന്നത്.ഇന്റർലോക്യൂട്ടറിന് സർക്കാരിൽ ഔദ്യോഗിക സ്ഥാനമാനങ്ങൾ ഉണ്ടായിരിക്കണമെന്നില്ല. ഇന്റർലോക്യൂട്ടറിന്റെ അഭിപ്രായങ്ങൾ ഔദ്യോഗിക നയങ്ങളായിരിക്കുകയില്ല. മദ്ധ്യസ്ഥ ചർച്ചകളിലും മറ്റും ഇന്റർലോക്യൂട്ടർ നിർണ്ണായക പങ്ക് പലപ്പോഴും വഹിക്കാറുണ്ട്. സിനോ-അമേരിക്കൻ ബന്ധങ്ങളിൽ ഇന്റർലോക്യൂട്ടർമാർ നിർണ്ണായകപങ്ക് വഹിച്ചിട്ടുണ്ട്. സാധാരണയായി ജഡ്ജിമാരോ ആർബിറ്റർമാരോ ആണ് ഇന്റർലോക്യൂട്ടർ ആയി വരാറുള്ളത്.

വർഗ്ഗം:രാഷ്ട്രീയം
ഓതറ

ഇന്ത്യയിൽ കേരള സംസ്ഥാനത്തിലെ പത്തനംതിട്ട ജില്ലയിൽ തിരുവല്ല നഗരത്തിനടുത്തുള്ള ഒരു കൊച്ചു ഗ്രാമമാണ്‌ ഓതറ.ഈ ഗ്രാമം അതിന്റെ സാംസ്‌കാരിക പൈതൃകത്തിനു  പ്രശസ്തമാണ്. ഓതറ പുതുകുളങ്ങര ദേവി ക്ഷേത്രത്തിലെ പടയണി ഉത്സവം വളരെ പ്രസിദ്ധമാണ് .

ഓതറ കര രണ്ടായി തിരിച്ചിരിക്കുന്നു, കിഴക്കും പടിഞ്ഞാറും. എം.സി. റോഡിൽ  കല്ലിശേര്രിയിൽ നിന്നും 4 കിലോമീറ്റർ ഉള്ളിലോട്ടും . കുറ്റൂർ,കുമ്പനാട് എന്നീ സ്ഥലങ്ങളും വളരെഅടുത്താണ്

## പ്രധാനാരാധനാലയങ്ങൾ
### പുതുക്കുളങ്ങര ദേവി ക്ഷേത്രം

ഇവിടുത്തെ ഒരു പ്രധാന ക്ഷേത്രമാണ് പുതുക്കുളങ്ങര ദേവീക്ഷേത്രം.

### തിരുവാമനപുരം ക്ഷേത്രം
നൂറ്റാണ്ടുകൾ പഴക്കമുള്ള ഈ  മഹാ വിഷ്ണു ക്ഷേത്രം മണ്മറഞ്ഞു പോയിരുന്നു.1998 - 1999ൽ ആണ് ഈ ക്ഷേത്രം പ്രശ്നപരിഹാരതിളുടെ കണ്ടെടുകുകയും അതിന്റെ പുനർ നിർമ്മാണം ആരംഭികുകയും ചെയ്തത് .തിരുവമാനപുരം പാലത്തിന്റെ അടിയിൽ ഇപ്പോഴും ആ ക്ഷേത്രത്തിന്റെ  സ്വർണ്ണ കൊടിമരം ഉണ്ട്  എന്ന് വിശ്വസിക്കപ്പെടുന്നു.

## ഇതും കാണുക

* Thiruvalla
* Kuttoor
* Kumbanad
* Chengannur

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ക്വൈറ്റ് യൂണിവേഴ്സൽ സർക്യൂട്ട് സിമുലേറ്റർ

ഇലക്ട്രോണിക് സർക്യുറ്റ് രുപവത്കരിക്കാനും അതിന്റെ സവിശേഷതകൾ പഠിക്കുന്നതിനും ഉപയോഗിക്കാവുന്ന ഒരു ഒരു ഓപ്പൺ സോഴ്സ് സോഫ്റ്റ്‌വെയറാണ് **ക്വൈറ്റ് യൂണിവേഴ്സൽ സർക്യൂട്ട് സിമുലേറ്റർ**. ഒരുപാടു ഇലക്ട്രോണിക് ഉപകരണങ്ങളും ഭാഗങ്ങളും ഈ സോഫ്റ്റ്‌വെയറിൽ ലഭ്യമാണ്. ഇത് ഉപയോഗിച്ച് ഏതുതരം സർക്യുട്ടും നിർമ്മിക്കുവാൻ സാധിക്കും. ഇതിന്റെ GUI വളരെ എളുപ്പത്തിൽ ഉപയോഗിക്കാവുന്നതും പ്രയാസമില്ലാത്തതുമാണ്.
## സിസ്റ്റം അവശ്യങ്ങൾ
വിന്റൊസ്, മാക്, ഗ്നു/ലിനക്സ് എന്നീ ഒ എസുകൾകു ക്യു യു സി എസ് ലഭ്യമാണ്.
* 128എം ബി റാം
* ഓരു ഇന്റെൽ പ്രൊസെസർ
* ക്യു റ്റി 3.3.8
* സീ++ കമ്പൈലർ 

ഡിജിറ്റൽ സിമുലേഷനു വേണ്ടി ഫ്രീ എച് ഡി ഏൽ അവശ്യമാണു http://freehdl.seul.org

## സവിഷേഷതകൾ
ഡിസി സിമുലേഷൻ, ട്രാൻസയെണ്ട് സിമുലേഷൻ,ഏസി സിമുലേഷൻ, എസ് പരാമീറ്റർ, ഹാറ്മൊണിൿ സന്തുലനം പരാമീറ്റർ സ്വീപ് ഡിജിറ്റൽ സിമുലേഷൻ പിന്നെ ഒപ്റ്റിമൈസെഷനും ചെയ്യാനുള്ള സൗകര്യം ഈ സൊഫ്റ്റ്വെയറിൽ ലഭ്യമാണു.ഊപയൊക്താവിനു അനയസമയി കൈകാര്യം ചെയ്യാവുന്ന ഒരു ദ്റ്ശ്യ സംവിധാനവും ഉണ്ട്.
 
## ഉപകരണങ്ങൾ
ധാരാളം ഇലക്ട്റൊണിക് ഉപകരണങ്ങളും വിവരങ്ങൾ ചെർക്കാൻ ടെക്സ്റ്റ് എഡിറ്ററും ഇതിൽ ഉണ്ട്.
ബെസെൽ,ബടർ‌വർത്ത്,ചെബിഷെവ്,കൊർ എന്നീ ഫിൽറ്ററുകളും. അതു എതു തരമാണെന്നും( അതയതു ലോ, ഹൈ,ബാണ്ട് പാസ്സ്,ബാണ്ട് സ്റ്റോപ്)
ഉള്ള വിവരങ്ങൾ നൽകുകയും ചെയ്യാം.

## മറ്റു കണ്ണികൾ
* ക്യു യു സി എസ് പ്രധാന താൾ
* ഫ്രീ എഹ് ഡി എൽ പ്രധാന താൾ
* Icarus Verilog പ്രധാന താൾ 

വർഗ്ഗം:ആപ്ലിക്കേഷൻ സോഫ്റ്റ്‌വെയർ

Category :സാങ്കേതികം
കലയപുരം

കേരളത്തിൽ കൊല്ലം ജില്ലയിലെ കൊട്ടാരക്കര താലൂക്കിലെ ഒരു ഗ്രാമമാണ് **കലയപുരം**. ചരിത്രമുറങ്ങിക്കിടക്കുന്ന പ്രദേശമായ കലയപുരം കുളക്കട, മൈലം എന്നീ പഞ്ചായത്തുകളിലായി എം.സി റോഡിനു വശങ്ങളിലായി സ്ഥിതി ചെയ്യുന്നു ,( കൊട്ടരക്കരയ്ക്ക് 5 കിലോമീറ്റർ വടക്ക്)

## നിരുക്തം
പണ്ട് 'കലയൻ' എന്ന ഒരു രാജാവ് ഈ രാജ്യം ഭരിച്ചിരുന്നു. രാജാവിന്റേയും രാജവംശത്തിന്റെയും തലസ്ഥാനം അതുകൊണ്ടുതന്ന ഇവിടെയായിരുന്നു. കലയന്റെ പുരം (പട്ടണം) ആയതിനാലാവാം ഈ സ്ഥലത്തിനു കലയപുരം എന്ന പേരുണ്ടായത്.
## ചരിത്രം
കലയൻ എന്ന ഒരു രാജാവും രാജവംശവും വേണാടിന്റെ വടക്കുകിഴക്ക് ഭരിച്ചിരുന്നതായ തെളിവുകൾ ഗവേഷണ ഫലമായി കണ്ടെടുക്കപ്പെട്ടിട്ടുണ്ട്. എന്നാൽ ഈ രാജാവിന്റെ ഭരണസീമ എവിടെവരെ ആയിരുന്നുവെന്ന് അറിയില്ല. കലയൻ എന്നത് പരമശിവന്റെ പര്യായപദം കൂടി ആയതിനാൽ ശൈവാരാധനക്കാരായ ഒരു രാജവംശമായിരിക്കണം അന്നുണ്ടായിരുന്നതെന്ന് അനുമാനിക്കാം. 8-ം നൂറ്റാണ്ടിൽ വേണാട് തെക്കൻ കേരളത്തിലെ ഏറ്റവും പ്രബലമായ ശക്തിയായിരുന്നു. 4-ം നൂറ്റാണ്ടോടുകൂടി ഒന്നാം ചേരസാമ്രാജ്യം കേരളത്തിലെ ഏകീകൃത ശക്തിയായിത്തീർന്നിരുന്നു. ഏ.ഡി 4-ം നൂറ്റാണ്ടിനു മുമ്പായിരുന്നിരിക്കാം കലയ രാജാവ് ഭരിച്ചിരുന്നത്. കലയ രാജാവിന്റെ ഭരണകാലം 1500-വർഷം മുമ്പായിരുന്നു.

## അവലംബം

 കേരളത്തിലെ ഏറ്റവും വലിയ ശിവലിംഗം ഉളള തളിക്കല് ശിവക്ഷേത്രം സ്ഥിതിചെയ്യുന്നത് കലയപുരത്താണ്.
സോളിസ് ലാക്കസ്

ചൊവ്വയിൽ  85 ഡിഗ്രി പടിഞ്ഞാറും 26 ഡിഗ്രി തെക്കുമാറിയും  കാണാൻ കഴിയുന്ന ഒരു ഇരുണ്ട പ്രതലമാണ് **സോളിസ് ലാക്കസ്**.ഒരു കാലത്ത് ഇതിനെ *ഒകുലസ്* എന്നാണ് വിളിച്ചിരുന്നത്‌. ഇതിനെ ഇന്നും സാധാരണയായി *ചൊവ്വയുടെ കണ്ണ്* എന്ന് വിളിക്കാറുണ്ട്.ഇതിനു കാരണം, സോളിസ് ലാക്കസിനു ചുറ്റും കാണാൻ കഴിയുന്ന *തൗമാസിയ*  എന്ന തെളിച്ചമുള്ള പ്രദേശം മനുഷ്യന്റെ കണ്ണിലെ  വെള്ളയായും, സോളിസ് ലാക്കസ് കൃഷ്ണമണിയായും ഒരു മിഥ്യാ രൂപം കാണുന്നു.ചൊവ്വയിൽ മണൽ കാറ്റുകൾ രൂപപ്പെടുമ്പോൾ സോളിസ് ലാക്കസിന്റെ രൂപഘടനയിൽ മാറ്റമുണ്ടാകുന്നതായി  നിരീക്ഷിച്ചിട്ടുണ്ട്.ജ്യോതിശാസ്ത്രകാരനായ *പെർസിവൽ ലൊവൽ* വിശ്വസിച്ചിരുന്നത്, സോളിസ് ലാക്കസ് ചൂവ്വയുടെ തലസ്ഥാനമാണെന്നാണ്‌.ചൊവ്വയിൽ കാണപ്പെടുന്ന കനാലുകൾ ഈ ഭാഗത്ത്‌ കൂട്ടിമുട്ടുന്നതായി കണ്ടെത്തിയതിനാലാണ് അദ്ദേഹം ഇങ്ങനെ വിശ്വസിച്ചത്.

## അവലംബം
*

വർഗ്ഗം:ചൊവ്വയുടെ ഭൂമിശാസ്ത്രം